text:
Luna di maart, luna di cultura, luna den cua nos ta celebra nos himno y bandera. E luna cu mas tur esnan cu ta biba na Aruba ta para keto pa reflexiona y ta gradici cu nos tin nos propio identidad.
Diferente Festival a wordo organisa pa duna honor na nos Himno y Bandera. A cuminsa cu e Festival di Canto na Himno y Bandera Infantil y Hubenil. Na unda nos muchanan y hobennan a brinda canticanan hopi bunita y nobo cu palabranan inspirativo cu ta motiva nos mucha y hobennan pa stima nos dushi Aruba.
Festival di canto adulto “Un Canto na Nos Himno y Bandera” a termina diadomingo anochi unda cu 20 cantante a participa cu canticanan dedica di curason na nos pais. Aruba por ta orguyoso di e talentonan musical cu tin aki.
Prome Minister Evelyn Wever-Croes ta gradici tur esnan cu a haci e festivalnan un exito rotundo. N’e cantantenan, musiconan, compositornan, areglistanan, y especialmente e ganadonan, un palabra di felicitacion profundo.


c: text/html

text:
Fecundacion in vitro a haci posibel e nacimento di miyones di mucha rond mundo. Tabata e docternan Britanico Patrick Steptoe y Robert Edwards (Premio Nobel de Fisiologia y Medicina 2010) cu a realisa cu éxito e prome fecundacion in vitro na 1977. Na Juli di e siguiente aña e prome “prueba” a nace, Louise Brown, dia 25 Juli 1978.
Infertilidad ta afecta mas o menos 15% di e parehaann y nan por wordo provoca pa varios causa, tanto di parti femenino como e parti masculino. Den algun caso infertilidad tin origen femenino of masculino solamente, pero den mayoria caso ta haya un combinacion di anormaldidnan di ambos banda cu ta actua di manera simultaneo.
E impedimento mecanico ta, awendia, un condicion di infertilidad relativamente poco frecuente. Actualmente, e calidad di sperma ta abao, dor di varios causa di e regimen di bida di e homber y factornan ambiental. Di otro banda, e edad den cual e muhe ta dicidi na procrea ta subiendo continuamente. P’esey, mayoria di e casonan cu wordo trata ta relaciona cu e calidad abao di e sperma of e ovulonan.
E base di fecundacion in vitro ta consisti di extraccion di ovulo for di e muhe, su fecundacion den e laboratorio y e transferencia di e embrionnan resultante den e utero. E tratamento pa esaki ta consisti di varios paso. Prome, e muhe ta ricibi un tratamento hormonal pa genera varios ovulo na luga di uno so, cual lo ta normal den un ciclo ovulatorio natural. Despues e ovulonan recien saca por wordo fecunda den e laboratorio (in vitro) of inyectando directamente un sperma debidamente selecciona dentro di cada un di e ovulonan (ICSI na ingles “Intra Cytoplasmic Sperm Injection”).
Despues di 2 pa 6 dia di e extraccion di e ovulonan, e embrionan selecciona ta wordo transferi, via vaginal den e utero. E demas embrionan considera di bon calidad ta wordo conserva pa wordo gefreeze y ta wordo warda den un likido nitrogeno, unda nan por keda warda pa varios aña prome cu nan wordo transferi y den caso di fracaso, sin mester di ripiti e protocol di stimulacion ovarico y extraccion di ovulonan for di e ovario.
Masha poco hende tabata kere cu e fecundacion por a wordo produci cu exito pafo di e organismo di e muhe. Ya caba a haci testnan ariba animalnan unda cu fecundacion in vitro a funciona. Sin embargo, e prome paso den e ser humano a pone hopi hende tembla.
Fuente: https://www.diariolibre.com

robotstxt: allowed

filter: keep


text:
ORANJESTAD (AAN): Un investigacion ta andando rond di algo incorecto cu un Hefe Interino di un Departamento di Cuerpo Policial Arubano a comete. Y esaki a wordo confirma Diahuebs mainta door di Vocero Policial.
Den cuadro den un investigacion interno. Cuerpo Policial Aruba a divulga cu decision a ser tuma riba Diahuebs 9 di augustus 2018 den oranan di mainta, cu e Hefe Interino di e Departamento Bedrijfsvoering, esta e oficial di inicial E.E. Zebeda a wordo prohibi pa drenta wardanan di polis.
Cuerpo Policial ta para pa siguridad, servicio, integridad, vigilancia y disponibilidad. E pueblo mester por sinti su mes sigur y mester por conta cu e experticio, ayudo profesional y e profesionalismo di nos organisacion policial.
Mas cu esey, Vocero di Polis a agrega nada.


text:
BUENOS AIRES, Argentina- Manera ya caba tabata wordo sospecha cu lo sosode, Parlamento Argentino a vota contra di e proyecto di Interupcion Boluntario di Embaraso aproba door di Congreso.
Despues di 17 hora di debate, Senado di Argentina a rechasa e ley di interupcion boluntario di embaraso aproba door di e Sala di Diputadonan di e pais aki, dia 14 di juni ultimo. E proyecto a haya 38 contra, 31 na fabor y 2 abstencion. E mayoria di e votonan den contra a wordo emiti pa parlamentarionan di e Alianza Cambiemos y e Partido Justicialista (PJ).
E iniciativa no por wordo treci dilanti mas, te cu otro aña. Si no tin cambio den e ambiente legislativo Argentino, ta posibel cu e no lo wordo debati di nobo, te despues di eleccionnan di 2020.
Manifestacionnan despues di e rechaso
Despues di cu e resultado di e votacion den Senado a bira conoci, e cayanan di Buenos Aires a wordo inunda door di manifestantenan. Tabata tin algun incidente entre e ‘marcha berde’ (pro aborto legal) y polisnan. Al menos shete persona a wordo deteni mei mei di protestanan y un persona a resulta herida den e disturbionan, segun Clarin.


text: Central di Polis ta manda un unidad di Strandpolitie pa un cas ariba L.G. Smith Boulevard, relaciona cu’n caso di ladronicia. Na e sitio polisnan ta papia cu’n grupo di persona cu a resulta di ta famia di otro. Nan tabata hopi rabia mirando cu un desconoci a drenta nan cas unda nan ta pasando nan vakantie. A papia cu nan pa cual nan a calma. Polisnan a ripara cu e camber tabata reboltia y tabata tin vingerprint. A yama BFTO pa bin tuma esakinan. Famia a wordo avisa pa no mishi cu e fingerprintnan ya cu esaki ta importante pa e investigacion.


text:
Awe mundo ta celebra su wetlands. Wetlandnan ta ecosistemanan extremadamente importante y ta hunga un rol den e flora y fauna di un pais. Nan ta hopi importante pa e migracion di nos bida silvestre, sea ta parha, turtuga, mamiferonan marino y asina nos por sigui. Nan ta importante pa e salud y e siguridad di e ser humano y pa e calidad di bida. Nan ta coresponsabel pa e disponibilidad di pisca pa e sustento di nos piscadonan, e area di mangrovenan ta nan wieg di bida. Nan ta yuda mantene nos coralnan sano y tanto companianan acuatico como esunnan di scuba ta depende di un wetland sano pa nan pan di cada dia. Nan ta yuda nos cu e calidad di bida y e experiencia pa nos localnan, pero tambe pa nos bishitantenan.
Ora cu nos haci daño na nos wetland, nos ta haci daño na nos flora y fauna, nos habitantenan y nos turismo, dus tambe na nos economia.
Aruba Birdlife Conservation (ABC) a lucha hopi duro pa proteha Aruba su wetland areanan for di e mannan yen di cudishi di causa dañonan door di construccion. Nos a brinda asistencia pa un mocion wordo aproba unanimanente den parlamento pa proteha 16 area for di cualkier daño den futuro y pa nan bay cay bou di Parke Nacional Arikok. ABC a recoge 12 mil firma pa yuda reinforsa e necesidad absoluto pa nan haya nan proteccion. Nos laga cientificonan scirbi cartanan splicando e necesidad y e urgencia pa proteha areanan importante manera esakinan. Nos a hasta haya bishita di S.A.R. Prinses Beatrix, mama di Rey Alexander, den apoyo pa e esfuersonan di ABC pa proteha naturalesa.
Aruba Birdlife Conservation ainda ta hopi optimista cu gobierno di Aruba lo honra e tantisimo esfuersonan pa proteha e areanan como tambe introduci un parke marino unico, ekivalente na esun di Bonaire y trece nan tur hunto pa resorta bou di Parke Nacional Arikok y asina salbaguardianan di mas destruccion.
Awe nos ta mustra e wetland di parti pabao di nos isla, cu no tur ora ta wordo mira di es manera aki y cu ta wordo mal comrpendi. Por fabor, tuma nota di con yen Aruba ta door di tira un bista mas di cerca di tur e edificionan rond di e areanan aki. E areanan den e pictorial aki mester wordo proteha conforme e peticion pa proteccion, incluyendo e dunanan di California.
E wetlandnan situa den un patronchi cuminsando for di Saliňa Tierra Del Sol, Saliňa Malmok, Saliňa Palm Beach y Saliňa Bubali. E dos ultimonan ta forma e Bubali Wetlands.
Ta di menciona cu e patronchi ta wordo sigui dor di e movmento di nos parhanan, incluyendo nos bishitantenan migratorio. Sin e wetlandnan aki, nan probabilidad di sobrivivencia ta baha,
E saliñanan aki no ta elementonan individual los cu ta mantene nan mes, sino nan ta forma parti di un ecosistema en conhunto: e wetlandnan di Aruba. Corda semper cu ora cu nos daña un of e otro, nos ta dañanan tur e wetlandnan di Aruba.
Mas comentario a wordo agrega hunto cu e potretnan.
Comparti e informacion aki cu cualkier persona cu tin un poco interes den Aruba su naturalesa y lo ta sublime si nos maestronan lo por trece e conocimento aki na nos muchanan, den klas y ATA lo por trece esaki na conocemento y atencion di nos turistanan y nos sector turistico.
Nos por, abo tambe por door di yuda proteha e areanan aki. Haci’e pa nos muchanan, pa nos futuro.
Na nomber di tur e boluntarionan di Aruba Birdlife Conservation: Happy wetlands day!!
Aruba su beyesanan: un bista ariba Aruba su wetlandnan band’i pabao
Awe mundo ta celebra su wetlands. Wetlandnan ta ecosistemanan extremadamente importante y ta hunga un rol den e flora y fauna di un pais. Nan ta hopi importante pa e migracion di nos bida silvestre, sea ta parha, turtuga, mamiferonan marino y asina nos por sigui. Nan ta importante pa e salud y e siguridad di e ser humano y pa e calidad di bida. Nan ta coresponsabel pa e disponibilidad di pisca pa e sustento di nos piscadonan, e area di mangrovenan ta nan wieg di bida. Nan ta yuda mantene nos coralnan sano y tanto companianan acuatico como esunnan di scuba ta depende di un wetland sano pa nan pan di cada dia. Nan ta yuda nos cu e calidad di bida y e experiencia pa nos localnan, pero tambe pa nos bishitantenan.


text:
Chicken Ranch Wrap
Preparacion:
Pone e tortilla riba un superficie limpi. Pone mas o menos ½ cup di galiña, 1 cuchara grandi di ranch, 2 cuchara grandi di keshi y 1 cuchara grandi di cilantro. Dobla e y lora e manera un burrito. Keinta un panchi of un grill riba stof na candela mediano. Cubri e planchi of grill cu un poco zeta of cooking spray y pone e wrapnan cushina 1-2 minuut na cada banda te ora cu nan bira un poco crugiente e oro bruin. Kita e for di candela y parti e na mitar. Sirbi e mes ora.


text:
Tanki Leendert: Diamars algo prome cu 5’or di marduga polis ta sali pa bay atende un caso mas di maltrato, den cual un dama a bolbe wordo maltrata. Esaki a sosode na Citgo Tanki Leendert.
Na yegada drenta enberdad nan ta topa cu un pareha y nan ta bin compronde cu e pareha aki lo tabata bringando y e esaki aki a bay completamente for di man, na momento cu e homber a bira agresivo y a maltrata e dama.
Na e sitio polis a nota cu e homber tabata bou influencia, mesora ela keda deteni y transporta pa warda di polis. Polis a splica e dama e caminda cu e mester cana, dus pa bay busca un raport medico y pasa na oficina di recherche pa entrega un keho oficial di maltrato.
Algun dia pasa a celebra Dia di hende muher y a locual a hala hopi atencion ta cu ta net ultimamente, por bisa diariamente tin hopi caso di maltrato di hende muher.


text:
Malmok: Diasabra algo prome cu 3’or y 45 di marduga, un security guard atento ta yama polis pa un auto cu 4 persona den dje haciendo basta sospechoso dilanti di e entrada di Tierra del Sol.
Mirando cu ultimamente tin hopi ladronicia den e area aki, mesora a manda un patruya di polis pa bay haci un control, dos otro patruya cu tabata cerca tambe a bay tira bista.
Na yegada e polisnan ta topa cu e V car, Hyundai I10 para dilanti entrada di un cas un poco mas pabou. Den e auto nan ta topa cu 3 dama y un homber, tur tabata di e nacionalidad Venezolano.
Mesora e agentenan na e sitio ta haci control di nan papelnan y a bin resulta cu un di e damanan, e dama cu tabata na stuur di e auto, su papelnan no tabata na ordo y tabata ilegal riba nos isla.
E dama a keda deteni y cu transportwagen di polis a wordo transporta pa Iasa na Sabana Berde pa cuminsa regla su regreso pa Venezuela, mientras e otronan cu si nan papelnan tabata na ordo por a sigui cu nan trip, pero sin chauffeur. Aparentemente e personanan aki lo tabata riba un trip y kiko tabata e motibo cu nan a para net dilanti di e cas aki no ta conoci.


text:
E nacemento di nos Libertador Gilberto François (Betico) Croes riba 25 di Januari 1938 a marca un paso importante den historia politico di nos pais cu lo ser graba cu letranan di oro. Poco ta e politiconan den mundo cu Todopoderoso ta manda cu un mision pa cumpli cun’e a base di talentonan special. Y esey tabata Betico, un lider carismatico, visionario y sirbidor di pueblo, kende a duna su bida pa un causa noble, esta Status Aparte. Sin duda cu Betico Croes a realisa un deseo ferviente, un anhelo grandi cu pa decadanan largo a biba den curason di cada Arubiano, esta cu algun dia nos lo ta un pais autonomo den Reino Hulandes. Hecho ta cu mas cu un politico a purba di trece cambio den e sistema estatal cu e pueblo Arubano tabata biba aden, sinembargo ningun por a logra esaki.
Un lucha dedica na su pueblo
Tabata na aña 1971 cu e lider inmortal Gilberto François Betico Croes a haya e inspiracion pa lanta su propio partido Movimiento Electoral di Pueblo (MEP) cu e meta di trece cambio den e structura estatal y tambe pa trece un reparticion husto den e desaroyo economico. Betico tabata sa cu pa logra e meta aki mester trece primeramente union den e pueblo Arubano sin distincion di raza, districto, religion, status financiero of color politico. E union aki tabata esencial, ya cu tabata existi un division y un politica di segregacion den e epoca ey. Den e proceso pa uni e pueblo, Betico tabata e motor pa duna Aruba su propio himno, bandera, ortografia, simbolonan di libertad y identidad di e pueblo Arubano. Semper Betico Croes a bisa cu e ta hopi orguyoso di ta yiu di e tera aki. Pueblo a kere den su sinceridad y den e manera senciyo cu e tabata anda cu su pueblo, pasobra te awe specialmente esunnan cu tabatin hopi di haber cu ne ta admir’e y apreci’e.
Logro di Status Aparte
Henter e bida di Betico Croes a ser dedica na e lucha estatal. E proceso estatal tabata uno hopi dificil y cu hopi decepcion na e momentonan clave. Sinembargo Betico Croes a persevera, a kita tur obstaculo den su caminda y hunto cu e pueblo Arubano a percura pa e ideal di mas grandi ser realisa, esta nos Status Aparte riba dia 1 di januari 1986. Nos tur como Arubiano mester reconoce cu e lucha cu nos Libertador a hiba no tabata nada facil. Ta hopi sacrificio, sanger, sodo y lagrima a acompaña Betico den su lucha y tur esaki cu un solo meta: Status Aparte pa nos dushi isla di Aruba. Aruba a bira un pais den Reino Hulandes cu su propio Constitucion, Gobierno, Parlamento, Banco Central, Procurador General etc. Esakinan ta e logronan historico cu a haci Betico e Architecto, Constructor y Realisador di nos Status Aparte.
Ta p’esey cada Arubiano y tambe tur esnan cu a bin biba den e pais aki mester mustra gratitud pa e logro grandi di Status Aparte y riba ki dia miho esaki por sosode cu no ta e fecha natalicio di Betico Croes, esta 25 di januari. Laga cada un di nos cu den trancurso di añanan a siña acepta nos simbolonan di union y libertad, nos himno bandera, cuminsa realisa cu pais Aruba tin su figura nacional cu mester ser aprecia pa un y tur y e gran inspiracion pa e logro di union aki ta nos Libertador Betico Croes.


text:
Dubai Wine Gala lo transporta nos imaginacion na e sofisticacion, elegancia y splendor di Dubai. Esaki ta e tema di e evento anual di recaudacion di fondo di Kiwanis Club of Aruba, cu lo tuma lugar diasabra, 29 di...
Lavender ta crea un contrast chic cu jeans y facilmente por bistie cu un color di lip cu mas forsa. Pa bo propio preparacion, nos tin e diseñadornan high-end di e piezanan lavender esencial. https://www.youtube.com/watch?v=thaKZvR4lBY
Na e punto aki bo ta puntra bo mes kico jeans ta bay haci? En realidad, nos ta tuma tur trends di e temporada anterior: desde e mama te e añanan setenta, di skinny te cu jeans oversize. Scur,...
By SwesStyle Pantsuits y jumpsuits ta e solucion ideal pa e proximo dianan ora bo ta poco inspira. Bo ta bistie y bo ta cla! Cu acesorio por duna cada biaha un cambio na e paña. Bo por uza principalmente...
Prepara bo mes, pasobra e temporada di zomer aki nos ta bay pa hopi print dibertido. Color ta hunga un rol importante kinan y por combin’e tur sort’i manera. Solamente percura p’e no vloek, pasobra esey ta prohibi riba...
Si nos pensa riba geel, nos ta wak hopi lihe e color di un citroen dilanti nos. Fel y hopi presente. Pero esaki no mester ta e situacion. E color geel ta realmente presente, pero tin diferente sorto di...
Riba e wowonan nada, solamente un poco mascara y nepwimpers den e hukinan di wowo banda pafo. Ademas un tiki sombra di wowo preto, manera un sort’i smokey eyeliner. Nepwimpers tin e efecto ‘cat eye’, pero e ora e...
E print di tiger ta un clasico. E patronchi nunca ta sali for di moda y aparentemente e ta bin cada biaha. Asina e print di tiger ta aparece mas hot atrobe den e siguiente temporada y nos lo...
Pa generacion, Olay a enfoca riba yuda e hende muher descubri nan beyesa natural y sinti nan mes mas bunita. Olay ta un marca cu ta posiciona su mes continuamente como e Number 1 na mundo pa cuido di...


text:
E gasto pa un carnet ta Awg. 7,50.
Carnet di AZV
Descripcion
E carnet di AZV ta e prueba obligatorio cu bo ta inscribi na e Organo Ehecutivo di AZV. Ariba e carnet di AZV tin bo potret, nomber, inicial, fecha di nacemento, sexo y number di AZV.
Unda pa pidi'e? / Mas informacion na
Cuanto tempo ta dura pa hay'e?
E carnet di AZV ta keda cla mientras cu bo ta warda.
Cuanto e ta costa?
Kico mi tin di hiba cu mi?
- un prueba di identificacion valido, cedula, paspoort of rijbewijs;
- extracto di registro civil di Aruba no mas bieu cu 5 dia di trabao;
- dependiendo di bo status di estadia bo mester trece tambe un permiso di estadia y trabao.
- den algun caso tin mester tambe otro documentonan manera acta di nacemento, buki di matrimonio, etc.
Zie ook


text:
Dialuna mainta den Conferencia di Prensa di Gobierno di Aruba, Minister Armando Lampe a elabora riba e tema di independisacion di enseñansa publico. Minister a lampe a menciona cu e aña aki ta trinta aña cu e idea pa independisa scolnan publico a keda lansa e tempo ey bou di Gabinete di Henny Eman. Esaki a wordo treci den e nota di 1988 den e famoso raport cu a hiba e titulo “Renobacion di Enseñansa, Prioridad pa Futuro”.
E Minister ta enfatisa cu e idea di independisa scolnan publico no ta algo cu a cay for di cielo awo aki durante su maneho. Pasobra durante e trinta añanan cu a pasa, diferente biaha gobiernonan a bin cu intercambio di idea y diferencia di opinion riba e topico aki sin cu algo a wordo concretisa.
E Minister a duna di conoce cu si a dura trinta aña pa yega na e momento aki pa discuti e topico aki cu a keda lansa na 1988, lo ta mas cu logico cu den tres luna e como Minister di Enseñasa lo no por realisa e idea aki. El a bisa cu e tambe lo tuma mas tempo pa esaki. E intencion ta pa haci e proceso di independisacion mas poco poco, paso pa paso.
Minister Lampe a bisa cu e prome paso cu lo bay tuma ta den discucion y deliberacion cu e scol EPI cua ta e scol mas grandi di Aruba. Scol EPI a manda un peticion pa asina nan por dal e stap pa lansa un stichting EPI. E motibo cu Scol EPI kier esaki ta pasobra como stichting nan por atrae invercionnan cuantioso cu na e momento aki no ta posibel door di e structura huridico cu tin.
E mandatario a splica cu lo sigui delibera cu henter e personal enfatisando cu e posicion huridico di e personal lo keda mescos. Esaki e Minister ta considera e prome paso.
Minister Lampe ta bisa cu a largo plaso lo continua cu e deliberacionnan rond di DPS y otro scolnan publico.
Pa loke ta trata informacionnan incorecto bou di e personal cu ta treciendo hopi confusion den pueblo y den e maestronan mes, Minister Lampe ta bisa cu el a dicidi cu mester di mas tempo pa asina sigui den deliberacion cu e docentenan aki pa aclarea tur duda cu por tin.
Den e proceso lo recoge testimonionan entre otro di Parlamentarionan kendenan tawata traha pa stichting SKOA, kendenan no tawata ni mas ni menos cu un maestro di openbare school sino tawata igual cu tur otro maestro. E posicion huridico sea tawata traha pa un stichting of un scol publico ta igual. Tambe tin testimonionan di maestronan kendenan a bay over di un scol publico pa Stichting EPB y otronan a bay for di Stichting EPB pa un scol publico. Tin maestronan a bay di Stichting SMOA pa scol publico Colegio San Nicolas. Tur e situacionnan aki ta testimonionan cu nada a cambia. Nan posicion huridico a keda exactamente igual.
Sinembargo Minister Lampe ta enfatisa cu mester di mas tempo pa sigui delibera cu e maestronan pa kita tur duda y tur informacion incorecto cu ta circulando. Pa cua motibo, Gobierno di Aruba a dicidi di pone “on hold” e paso aki di independisa scolnan publico.
E Minister ta bisa enfaticamente cu ta hopi importante pa tur maestro traha den tur trankilidad y ta spera cu awo cu Gobierno a dicidi di tuma mas tempo tur maestro por sinti nan mes trankil cu di parti di Gobierno di Aruba nunca tawata e intencion y lo no mishi cu posicion huridico di niun maestro cua te hasta no ta posibel tampoco. Independisacion di scolnan publico pa nada di mundo lo mishi cu e posicion huridico di niun maestro. Y hamas Gobierno di Aruba lo haci algo encontra di maestronan cu tanto nos tin mester di nan y ta aprecia.


text:
FREDERICTON, Canada- Den e ciudad di Fredericton, ubica den e provincial di New Brunswick, Canada tabata tin un tiroteo diabierna. Esaki a laga cuater persona morto. Dos di e victimanan mortal ta polis.
Autoridadnan a detene un sospechoso relaciona cu e hechonan aki. E situacion ya caba ta bou control di autoridadnan. Polisnan a anuncia cu no tin menasa pa e poblacion.
Segun e cuenta di Twitter di polis local, e incidente a tuma luga den un zona residencial di e carretera Brookside Dive. Inicialmente a pidi residentenan local pa “evita e area y keda paden di cas cu portanan cera pa nan mesun siguridad”.
Motibo di e tiroteo aki no ta conoci cerca autoridadnan.


text:
CTB ta deseá Chef Broertje Marshall hopi éksito den e ‘Nelson Mandela Culinary Challenge’
WILLEMSTAD - 27 di ougùstùs 2017 -sr. Charlwin Marshall, mihó konosí komo ‘Chef Broertje Marshall’ próksimamente lo kompetí den otro evento kulinario internashonal, e biaha aki na Sur Afrika. E ‘Ultimate African Heritage, Food, Drinks and Music Festival’ e aña aki, pa promé bes lo figurá delisianan di Kòrsou tambe! E kompetensia lo tuma lugá na Soweto, un siudat na Johanessburg, konosí komo lugá di nasementu di gran personahe polítiko Nelson Mandela i Obispu Desmond Tutu.
Pa Chef Broertje Marshall partisipashon den e ‘Ultimate African Heritage, Food, Drinks and Music Festival’ ta un paréntesis den su kuríkulo ya kaba impreshonante. Próksimamente tòp Chefnan di Afrika lo kompetí pa e título máksimo den ‘Nelson Mandela Culinary Challenge’ i Chef Broertje Marshall lo tei pa representá Kòrsou. Durante di e kompetensia Chefnan lo mester presentá e mihó smak i kreatividat den e segmento di barbekiú i tambe lo mester duna presentashon di ‘arte’ riba un plato.
E kompetensia lo tuma lugá di 31 di ougùstùs pa 2 di sèptèmber próksimo; un total di 50 tòp Chef lo kompetí durante tres dia pa e título máksimo. Riba e último dia lo saka e "Nelson Mandela Challenge Chef”. Chef Broertje Marshall ademas di ta resipiente di un ‘Dushi Hende Award’ i Krus di Mérito 2017, semper por a konta ku sosten di CTB. E kolaborashon ta mutuo; na vários okashon Chef Broertje Marshall a kompañá CTB durante eventonan promoshonal den eksterior i resientemente e tabata parti di e felisitashon di Dia di Bandera ku CTB a kompartí ku komunidat. CTB lo sigui asistié pa e sigui promové nos isla den e ámbito di gastronomia internashonal. Hopi éksito!


text:
ORANJESTAD, Aruba - 20 di juli 2016: Durante di vacacion escolar diferente seleccionnan di baseball y/of softbol di Little League ta sali pa exterior unda nan lo representa Aruba den un torneo internacional cu mas pais den nos region participando. Diadomingo ultimo, e seleccion femenino di Little League Softbol a sali pa e ciudad di Rincon, Puerto Rico unda nan lo participa den e torneo Latino Americano. Nos seleccion di softbol femenino lo bataya contra e miho paisnan pa e titulo maximo.
ORANJESTAD, Aruba - 20 di juli, 2016: E weekend pasa nos hermana isla di Corsou tawata anfitrion di un competencia internacional masha conoci y exitoso den e deporte di atletismo. E di 24 edicion di e Trupial Auto City Classic ta un hecho unda nos delegacion di Aruba tambe a forma parti di esaki. E evento tawata un combinacion di competencia y alabes un campo di entrenamento. E atletanan cu a wordo selecta pa e federacion di atletismo Arubano ta participa na e campo di entrenamento lo ta Justice Dreischor, Lixandra Geerman, Zyon Geerman, Daymiron Cornes y Dhyronne Reed.
ORANJESTAD, Aruba – 15 di juli, 2016: Den e dianan benidero, Aruba lo ta pais anfitrion di un evento deportivo grandi cu 14 pais invita. E torneo Sur Americano Hubenil 2016 den e deporte di bowling ta priminti di bira uno di nivel halto unda e miho atletanan hubenil di bowling di henter e continente Sur Americano lo participa.
Landamento sincronisa lo competi den e ConfederaciĆ³n Centroamericana y del Caribe de NataciĆ³n na Panama
ORANJESTAD, Aruba – 20 di juli, 2016: Recientemente un delegacion den e deporte di landamento sincronisa di Arubaanse Zwembond a sali pa e pais di Panama unda den e dianan benidero nan lo competi den e campeonato organisa pa Confederacion Centroamericana y del Caribe de Natacion, CCCAN. E competencia lo tuma luga den e ciudad capital esta Panama City e dianan 7 pa 10 di juli y lo conta cu e miho atletanan den e region Centro Americano y Caribe. Te cu awor aki e paisnan cu lo competi den e CCCAN ta Panama, Costa Rica, Curacao, El Salvador, Venezuela Guatemala, y Aruba.
ORANJESTAD, Aruba – 15 di juli, 2016: Recientemente e multi-atleta den e deporte di boxeo como tambe MMA, Evan Nedd a biaha pa Venezuela unda e la busca su clasificacion den boxeo pa e Weganan Olimpico di Rio de Janeiro. Algun dia pasa e federacion di boxeo, Arubox a ricibi e grato noticia di AIBA cu e boxdo Evan Nedd a wordo acepta pa bringa e clasificacion Olimpico.


text:
Durante e periodo di 6 pa 8 di yüli 2011 un delegashon di Kòrsou a asistí na e di Bintiun (21) Konferensha Regional di Amerika di INTERPOL, organisá na isla di Aruba. E delegashon di Kòrsou tabata konsistí pa e hefe di delegashon, Alto Komisario di Polis, Sr. R.T. Meulens, Hefe di Centrale Politie Dienst, Komisario di Polis, Sr. R.P. Ellis, Hefe di Recheche i Servisio di Inteligensia, Alto Inspektor, Sr. N.C.L. Minguel, Hefe di e Ofisina di Interpol Willemstad i Sr. G.L. Isena, asesor prinsipal di maneho (senior beleidsmedewerker) di e Organisashon pa Asuntunan Eksterior di Kòrsou.
Na e reunion a partisipá 30 pais di e region Amerikano i tambe algun invitado di otro pais ku ta kai pafó di e region. Ta tin un total di 120 partisipante.
Sr. Ronald K. Noble, Sekretario General di INTERPOL durante su presentashon a bisa ku e ta masha kontentu mes di mira representantenan di dos pais outónomo den Reinado Hulandes: Kòrsou i St. Maarten na e konferensha na Aruba. E organisashon INTERPOL ta mira ku masha apresio pa pronto e dos paisnan aki por apliká pa nan miembresia moda ku nan por siguí ku nan miembresia den Interpol bou di nan mes respektivo nòmber di pais, meskos ku Aruba a hasié na 1987.
Durante e reunion diferente tópiko a wòrdu trata, entre otro:
Trafikashon – i kontrabanda di hende;
Krímen seksual kontra mucha;
Terorismo;
Labamentu di plaka;
Cybercrime;
Delikuensia kontra medio ambiente ;
i diferente proyekto ku ta andando
Durante e bishita di trabou di Sekretario General di Interpol, Sr. R.K. Noble na Kòrsou nos Minister di Hustisia a bai di akuerdo pa Kòrsou por postulá su mes pa por organisá e di Bintidos (22) Konferensha Regional di Amérika di Interpol ku lo wòrdu tene na aña 2013. Esaki a wòrdu presentá ofishalmente durante di e konferensha na Aruba i na final di e konferensha a wòrdu aseptá pa aklamashon unánime pa tur e delegadonan presente.


text:
E Geen Laten
Di nobo jugadores so. 40x rekisito ta Pasa, max kombèrtimentu x4 ta dirigí. £10 In. reserva. Wega di tragamonedas so. T&C a APLIKÁ.$€5 € di bon liber e ta nan so por keda deskribí den Shamrock N Vol, Mey Maraviyoso i Dushi den Interkambio di Lots, por fabor registrá i varida di kantidat di móvil pa risibí.
Di Tèrsio di Lantèrna Bèrdè Ranuras
Nyx DC Comes ta di mes nasementu pa e popular eskolar — Negen. A krea un comes di wega pasado riba e transbordo di e aña entre e regalo ana pasa ta un di e Mihó Rangers di Bonifacio di Lugá.
Riba e Wega
E Lantèrna Bèrdè ta e Mihó di Laura ta bon Planificacion Lugá na kuenta ku sinku arte, kuater lines bai tin un total di sinkuenta lines di pago opcion. Si bo ta sinti su suerte ta p'ariba, bo ta den libertat pa redusi e kantidat di lines aktual na Mihó Bou Di Laura Lugá den wega.
E diseño di e wega ta un di e konmemorashon di e cómic di diseñonan. E asina di e bataya di e kapital ta un di e ta seif mantené su drenta semper un carera di mas di antia i dibertishon.
E karakterístika di e prima di e wega ta e Poeta ta Bonifacio karakterístika i e Renchi di Funcion. The Bonus Bet feature is used to activate the ring features and it has its own special addition to your reward. E karakterístika di un renchi ku ta karga un bringa entre nos héroe i su némesis en Into. Un viktoria pa lantèrna, e resultado lo ta un bentaha grandi pa bo, miéntras ku su derota significa chikitu preis pa bo.
Resúmen
You will find the slot having a sufficiently decent gameplay, ku un promedio di qualification na dibertishon di faktor empleado, e ta konvensí ku ta ataká nan dedenan di kana.


text:
Diadomingo dia 18 di Maart 2018 Kerki Protestant di Playa ta tene su feria anual di benta di soppie y cake. En conexion cu e actividad aki ta pidi atencion pa lo siguiente.
E aña aki Kerki Protestant di Playa ta pone enfoke riba ‘duna bek na nos comunidad’, na ‘trabounan diaconal’, y ‘atrae personanan den nos comunidad pa bishita kerki’ ya cu nos ta yama tur esnan cu ta desea di forma parti di e famia protestant, bon bini serca nos. Alaves nos ta enfoca riba haci algun trabou di mantencion na nos edificio cual a keda falta pa wordo haci aña pasa. Aña pasa nos enfoke primordial tabata pa restaura e Kerki 1846 esta e ‘kleine kerk’ cual tabatin mester di ‘groot onderhoud’ urgente.
Fundraising ta importante pa nos logra nos metanan. E comision encarga cu e organisacion di e feria ta tuma contacto desde otro siman cu diferente compania na Aruba relaciona cu sponsor. Peticion pa sponsor ta tuma lugar pa medio di un carta, personal y/of telefonicamente. Alaves ta busca personanan cu ta willing pa haci donacion na nos evento den forma di servicio pa traha sopie of cake.
Tur esnan cu ta desea di conoce nos mas di serca ta cordialmente invita pa sirbishi na nos Kerki Protestant di Playa tur diadomingo mainta di 10:30 pa 11:30 (cu excepcion di diadomingo dia 11 di februari 2018). Despues di e sirbishi tin koffie, té, juice y buscuchi den nos koffiekamer caminda tur esnan cu tey, ta refresca durante combersacion ameno.


text:
NOS SELEKSHON NASHONAL A GANA US VIRGIN ISLANDS
KU SKOR DI 5-0 NA TAMPA!
Nos selekshon nashonal a logra su di 2 viktoria durante e kampionato di Nations League organisá pa CONCACAF. Esaki despues di a gana U.S.Virgin Island awe ‘tardi, ku e skor di 5-0 aya na Tampa.
E golnan di nos selekshon a keda anotá pa Reangelo Janga na di 29 minüt, Gevaro Nepomuceo na di 32 minüt, Leandro Bacuna na di 53 minüt, Rhu-Endly ‘Cuco’ Martina na di 55 minüt i Quentin Martinus na di 88 minüt .
Despues di nos segundo enkuentro di Nations League, nos selekshon tin un total di 6 punto, ku 15 gol na fabor i niun gol kontra. Nos falta 2 partido mas pa kompletá e seri di 4 partido bálido pa promé buèlta di Nations League. E terser partido aki lo ta 19 di novèmber próksimo kontra Guadeloupe na Kòrsou miéntras nos último partido lo tuma lugá dia 25 di mart 2019 na Antigua & Barbuda kontra Antigua & Barbuda.
Manera ya ta konosí, nos terser partido lo ta kontra Guadeloupe i e tambe ta hunga aki na Kòrsou i lo tuma lugá den Stadion Ergilio Hato pa 8’or di anochi. Por kumpra karchi adelantá for di 15 di òktober próksimo na FFK bou di ora di ofisina, Botika Mampuritu, Beep Beep, 4th of July snèk na Barber, pòmp di gasolin Santa Maria, serka Sport Spot Boutique & More na Santa Maria pegá ku trùk di pan Komelon i na Restorant Trafasie pegá ku Don Bartolo.
E preisnan pa e diferente sekshonnan ta lo siguiente:
⦁ SEKSHON A: VIP ta kosta Fl.150,- (inkluso konsumo)
⦁ SEKSHON B: Bou di tribunanan kubrí ta Fl.30,- te ku 31 òktober i di promé di
novèmber pa 19 di novèmber e preis ta bira Fl.50,-
⦁ SEKSHON C: Tribunanan no kubrí ta Fl.20,- te ku 31 òktober i di promé di
⦁ novèmber pa 19 di novèmber e preis ta bira Fl.30,-
⦁ SEKSHON D: Mucha te ku 12 aña ku 60+ ta paga Fl.10,- den sekshon general
Ainda nos tin algun di suèter di kolekshon nobo di nos selekshon nashonal ku ta Nike original na balor di Fl.75,- i nos a sobra e famoso shalnan di nos selekshon na balor di Fl.25,-.
Ámbos optenibel na FFK bou di ora di ofisina.
Pasa buska di bo pa asina bo bin sostené i apoya nos hungadónan.
Kumpra bo karchi trempan pa bo sigurá bo lugá!


text:
Sr. Farro ta lamenta cu Gobierno no ta tene e piscadonan na cuenta. E ta mustra cu Parlamentarionan tin nan salarionan sigura tur luna, mientras e piscadonan ta pasa trabou pa haya nan cen. E argumento ta cu si tin placa pa inverti den un Parke Marino, dicon no tin placa pa drecha e piernan cu ta na werki. Pues pa duna atencion na e piscadonan tambe cu ta eherce un di e practicanan cu ta existi desde semper y no perhudica nan.
E piscadonan no a haya ningun rapport di e Parke Marino. Nan ta siguiendo e desaroyonan aki di cerca. Locual nan a haya ta potret di e areanan cu ta mustra cu dos kilometer leu nan no mag di pisca. Sr. Farro ta sinti cu Gobierno ta keda limita e practica di e piscadonan cu ta biba di pesca. Nan tin un reunion programa otro siman diaranson, 15 di Augustus, pa tur e piscadonan y demas ciudadanonan cu ta contra e Parke Marino y recolecta nan firmanan. E reunion lo tuma luga na Piedra Plat Entertainment Center.
Sr. Farro ta sinti cu tur e piscadonan mester uni contra e Parke Marino aki, pero tin cierto di nan cu ta distancia. Sr. Farro tin cuater aña ta den e lucha p’e derechonan di e piscado. E ta spera cu Ministernan Romero y Oduber reacciona riba e situacion aki y te hasta a extende un invitacion pa nan tambe ta presente durante e reunion diaranson otro siman. Minister Oduber a yega di bisa cu el a reuni cu varios piscado, pero sr. Farro no ta na altura di esey.
Despues di ceramento di frontera na Venezuela, e piscadonan a confronta nan mes cu presion di pueblo pa trece mas pisca. Esaki ta un punto cu e piscadonan ta haya problema cun’e y sr. Farro ta haya cu Gobierno mester yuda e piscadonan di tal forma cu nan por sali cada biaha pa pisca y cu no tin obstaculonan constante den caminda cu ta stroba nan trabou.
Tambe nan ta argumenta cu si realisa e Parke Marino, nan tin cu bay pisca mas leu den awanan bruto cu por trece peliger y gasto na e piscadonan. Tambe ta papia di un punto den e rapport cu ta menciona cu tin varios tipo di pisca cu ta protegi cu ta desapareciendo y piscamento ta un factor den esaki. Sr. Farro ta argumenta cu si Gobierno scoge pa prohibi e piscadonan pa eherce nan practica dor di esey, e ora cumpra tur e botonan di e piscadonan, cumpra nan ekipo, y paga e piscadonan un salario mescos cu tur hende y Gobierno por haci locual nan kier si nan no kier tene e piscado na cuenta.


text:
TECUCIGALPA, Honduras- Un temblor di magnitud di 7,6 riba scala di Richter, a sacudi e costa Caribense di Honduras den oranan di anochi di diamars, segĂșn informacionnan di e United States Geological Center Servicio (USGS).
E centro di e temblor tabata localisa na 10 km di profunidad y e epicentro tabata ubica na e Islanan Cisne.
E temblor a wordo sinti na Guatemala, Costa Rica y varios pais Centroamericano.
A emiti alerta di tsunami pa varios isla den Caribe, pero cual a wordo cancela posteriormente. Si ta pidi precaucion pa lama bruto y olanan halto.
Fuente: https://www.infobae.com


text:
NOTISIA.
BONEIRU.
AKSIDENTE SERIO DI TRAFIKO KU 2 HERIDO NA SLAVENHUTJES.
Algun ratu pasa algu prome ku 12 am melding a drenta na warda di polis ku un aksidente grave a tuma lugar riba EEG boulevard na altura di slavenhutjes.
Un pikop lo mester a bai dal violentamente den 1 di e kas nan di katibu y a plama esaki na werki.
E pikop a keda totalmente kibra despues di e impakto.
Un dama ku tabata maneha e pikop a keda herida y a perde basta sanger su partner a keda pega den e pikop y personal di brandweer a hasi un tremendo trabou pa saka e homber for di den e posishon ku e tabata.
Ambulance a transporta tur 2 viktima mesora pa hospital pa tratamentu mediko.
Polis a yega mesora na e sitio.
Investigashon lo mester saka afo kiko a pasa.
Tin tur indikashon ku e pareha tabata koriendo duru y den un pida bogt a baha for di kaminda bai dal den e slavenhutje.
Danki Dios na un persona ku tabata pasando ey banda den auto ku ela nota ku tin un pikop mal kibra den un di e slavenhutjes nan y ela jama polis mesora.
FUENTE: AIMED AYUBI.
NOTISIA KU BO POR KONFIA.


text:
Ta bay tin un training grandi na Aruba den e siman aki ainda. E ta bay ta diahuebs awo, dia 15 di Maart. Rino Hermans ta e hefe di departamento di Calamidad, Rampenbureau, y el a splica riba e preparacionnan cu ta bay tuma luga, kico e ta precies, con a prepara, kendenan ta envolvi y e motibo di un training manera esaki.
El a comenta cu esaki ta un training regional di tsunami, organisa pa UNESCO. Aruba ta participa den esaki y nos pueblo lo ta bay ta concientisa pa prepara pa cualkier eventualidad, den e caso aki tsunami.
Te cu dialuna atardi, tin 26 compania lo participa, incluyendo e hotelnan, den diferente fase di training. Tin tabletop, tin cu tin drill, tin cu tin funcional, esta lo bay evacua full nan edificio y mira den cuanto minuut nan lo funciona y si tur hende lo a yega na e meeting point.
Pa e aña aki e ta un tiki mas pisa compara cu e añanan anterior, mirando cu e ora cu e ta sosode, caminda cu scolnan ta bezig, mayornan ta trahando y e forma cu e scenario ta duna, cu muy en particular, nan dos lo no comunica cu otro, den e siguiente 72 oranan. Esey ta nifica cu cada famia mester por traha un plan, den un situacion cu ta bay sosode diahuebs awo, con nan ta bay haci’e, unda e muchanan ta bay, unda e mayornan ta bay y e compania tambe tin cu prepara cu nan lo tin hende riba nan pa tres dia mas of menos y nunca ningun hende a prepara pa tin huesped den un compania normal pa tres dia cu cuminda y awa.
E scenario diahuebs awo lo bay ta interesante pa por mira con e companianan ta bin bek y traha nan plan, con nan ta haci den un situacion asina. Ta bezig cu e companianan caba pa 2 luna. Diahuebs awo lo bay bira interesante. Ta purba pa haya prensa envolvi door cu Aruba no tin un sistema di alarma central. Ta wak si e radionan ta coopera, si television ta coopera y apart di esey, den nan assessment lo bay haya sa kico lo sosode pa 10’or y 10 y pa 12’or lo tin un bista cuanto hende lo a bira victima, mirando kico ta e accionnan cu a tuma luga, na momento cu a keda conoce cu Aruba lo haya un tsunami.
Alarma
Pa 2’or y mey e training ta caba. E ta cuminsa ta cuminsa pa 10’or di mainta. Tin dos fase den e training. E fase ora cu nan haya e alarma, cuanto personal tin, con pa evacua nan, cuanto a wordo evacua, cuanto material a keda pa por response. Despues nan ta bay na Rampenbureau y eynan ta haya un assessment kico ta e situacion na Aruba. Despues ta bay bek pa nan dienst of hotel y eynan nan ta traha un plan y despues ta manda e plan aki bek pa rampenbureau pa 2’or pa 2’or y mey di merdia. Eynan Rampenbureau ta bay evalua durante e siguiente simannan, pa purba di haya un bista con ta actua den un caso asina.
Con ta bay alarma
Ta bay purba pa e radionan cu ta den aire, pidi e hendenan sende luz ora cu haya alarma. Tur prensa lo haya alarma hunto cu tur otro compania of servicio cu participa, di forma cu por mira si cu pito, cu e luz cendi, via social media, ta bay monitor, sea ta manda puntra kico a pasa, etc. Ta bay purba pasobra no tin un sistema central di alarma na Aruba. Ta bay purba wak cua ta e metodo cu por alerta e pueblo di Aruba.


text:
Notisia
Gabinete ta invertí na Hulanda Karibense
13-07-2018 | 16:39
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
Gabinete ta invertí den infrastruktura i kombatimentu di pobresa na Hulanda Karibense
13-07-2018 | 15:00
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
Mehorashon supstansial pa abitantenan di Boneiru, Sint Eustatius i Saba
29-06-2018 | 17:30
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta ...
Komisario di gobièrnu sentral huramentá
07-02-2018 | 19:57
Awe djarason, Sekretario di Estado Knops (Relashonnan den Reino) a huramentá Marcolino (Mike) Franco komo Komisario di Gobièrnu ...
Staten-Generaal unánimamente ta bai di akuerdo ku intervenshon na Sint Eustatius
07-02-2018 | 14:16
Awe e proposishon di lei ku ta sòru pa intervenshon den gobernashon na Sint Eustatius, a keda aseptá unánimamente dor di Tweede ...
Gobièrnu Sentral ta intervení na Sint Eustatius
05-02-2018 | 11:20
Awe Sekretario di Estado Knops (Relashonnan den Reino) a entregá un proposishon di lei na Tweede Kamer pa intervení riba nivel ...
Sekretario di Estado Knops ta bishitá Aruba, Boneiru i Kòrsou
03-01-2018 | 11:51
Sekretario di Estado Knops (Asuntanan Interno i relashonnan den Reino) ta bishitá e tres Islanan Abou di djaluna 8 di yanüari te ...
Informashon Orkan Irma
13-09-2017 | 15:00
Despues di pasada di orkan Irma nos ta tene bo na altura via di: http://www.rijksdienstcn.com/pap/notisia (Papiamentu) ...
Areglo pa konfliktonan entre e paisnan di Reino
20-01-2017 | 12:00
Ta bin un areglo di konflikto pa tratamento di disputanan entre paisnan den Reino. Konseho di Minister di Reino a bai di akuerdo ...
Derecho di voto pa e islanan Hulandes den Karibe, pa nan skohe Eerste Kamer
31-10-2016 | 08:41
E derecho di voto pa habitantenan di Boneiru, Sint Eustatius i Saba (islanan Hulandes den Karibe) por vota pa skohe senado ...
Gijs Baars, hefe nobo di Representashon di Hulanda na Oranjestad
01-06-2016 | 08:26
Dia 1 di ougùstùs próksimo Gijs Baars lo ta e hefe nobo di e establesimentu di Representashon di Hulanda na Oranjestad i alabes ...
Gabinete ta reakshoná riba rapòrt Spies: mehorashonnan visibel, posibilidat pa mas mehorashon
13-05-2016 | 09:48
Ta bini un mínimo sosial, derivá for di e suèldu mínimo legal na Boneiru, Saba i Sint Eustatius.E ònderstant por krese bai na ...
Deklarashon di Sint Maarten i Hulanda pa fortifiká mantenshon di lei
30-10-2015 | 08:56
Sint Maarten i Hulanda ta atendé konhuntamente e asuntu di fortifiká mantenshon di lei na Sint Maarten. Esaki ta loke ministernan ...
Supervishon finansiero Kòrsou i Sint Maarten ta keda na vigor
23-10-2015 | 11:34
E obligashonnan ku ta surgi for di e Lei di Reino di Supervishon Finansiero Kòrsou i Sint Maarten (Rft) tokante finansa públiko ...
Sint Maarten mester pone presupuesto na òrdu
23-10-2015 | 11:26
Konseho di Minister di Reino a disidí di duna Sint Maarten un instrukshon pa pone presupuesto 2015 i e kalkulashonnan di mas aña ...
Kaminda maritimo rapido pa Aruba, Kòrsou i Boneiru un paso mas serka
16-06-2015 | 00:00
Hulanda ta duna sosten na e inisiativa pa desaroyo di un konekson diario rapido di barko entre e tres islanan: Aruba, Kòrsou i ...
Den Siman di Hulanda Karibense a dediká atenshon na diferensiashon
11-06-2015 | 00:00
Den e programa di mas aña di e islanan Boneiru i Saba nan a yega na akuerdo ku gobièrnu hulandes tokante, entre otro, ...


text:
Dinosourio
Dinosourionan ta un grupo diverso di animalnan ku tabata domina e vertebratenan terestral pa mas ku 160 mion aña, for di e periodo Triasiko (mas o menos 230 mion aña pasá) te ku e final di e Krijt (mas o menos 65 mion aña pasá). E eksinshon di mayoria tipo di dinosaurio a okuri den e evento di ekstinshon di e Krijt-Tertiario. E rekort di fosilo ta indika ku paranan a evolushona for di dinosourionan durante e periodo Jurasiko. Un par di nan a sobrevivi ekstinshon anto den systemanan di klasifikashon moderno para ta konsidara un tipo di dinosourio - e uniko grupo ku te ahinda ta na bida.


text:
Asperger ta un condicion neurologico di e spectrum autista cu ta presenta un coeficiente generalmente normal of riba lo normal. Esaki por varia di persona pa persona y tambe e por varia den intensidaddel espectro autista presentan un coeficiente intelectual generalmente normal o por encima de lo normal puede variar de persona a persona, y variar tambe den intensidad y su gravedad.
Señalnan mas comun ta inclui:
– Problemanan cu habilidadnan social (problema pa socialisa cu otro personanan)
– Comportamento excentrico of cu ta ripiti
– Practica of ritualnan inusual
– Problema di coordinacion
– Algun mucha ta habil y talentoso den nan tema di interes
Diagnostico den muchanan ta wordo haci pa un psikiatra infantil of un neurologo
Sindrome di Asperger ta un malesa di desaroyo celebral hopi frecuente (di 3 pa 7 di cada mil mucha di 7 pa 16 aña). E ta un malesa cu ta mas frecuente den mucha homber cu den mucha muhe.
Un persona cu ta sufri di Sindrome di Asperger tin un aspecto normal, capacidad normal di inteligencia, hopi frecuente, habilidadnan special den areanan restringi, pero e tin problema pa socialisa cu otro persona y hopi biaha e ta presenta un comportamento iadecua.
E persona Asperger ta presenta un manera diferente di pensa. Su pensamento ta logico, concreto of hiperrealista. Su discapacidad no ta evidente. E ta manifesta na nivel di comportamento social y inadecua.
Nan ta lucha sin descansa, cu e speransa di tin un miho mañan, un futuro mas amabel cu por compronde e mundo compleho di e sernan humano y pa wordo acepta manera cu nan ta.
Con pa evalua un mucha cu Sindrome di Asperger
Prome cos cu nos mester haci ora di un evaluacion ta pa cuminsa haci un screeningtest cun’e. E testnan aki ta testnan chikito cu cualkier persona rond di dje, por haci. Ta importante pa menciona cu e pruebanan aki no ta un diagnostico y su resultadonan no ta concluyente. Nan ta solamente un instrumento pa yuda nos den nos sospecho of de lo contrario, nos lo mester pensa un otro hipotesis.
E screeningtestnan normalmente ta lo siguiente:
Na nivel infantil: Aunke algun manual ta recomenda M- chat, esaki no ta un instrumento bon pa muchanan cu ta sufri di Sindrome di Asperger ya cu nan por pasa esaki facilmente.
Si e testnan ta confirma nos sospecha, nos lo tin un referencia pa tuma e siguiente paso:
Papia cu e famia
Ta importante y na mes momento delicado. Nunca ta facil pa bisa e mayornan cu nos ta pensa cu nan yiu tin algun problema. Pero esaki ta necesario pa duna e mucha e atencion cuido posibel.
E siguiente paso lo ta pa haci un evaluacion neurologico, dus un diagnostico clinico profesional. E diagnostico aki lo determina si ta existi un patologia y di kico esaki ta consisti. Pa esaki e famia lo mester hiba e mucha un psicologo.
na nivel educativo tambe lo ta necesario pa cuminsa e proceso di baloracion psicopedagogico correspondiente, unda lo determina cual lo ta e necesidad concreto di e alumno y cual lo ta e actividadnan adecua pa e mucha.
Fuente: http://webdelmaestrocmf.com


text:
Huidige artikelen
vrijdag 1 april 2016 - Entrante dialuna awor por pasa busca e pakete di winstbelasting 2015 na Departamento di Impuesto
E pakete ta contene e formularionan di declaracion di aña 2015
ORANJESTAD – Entrante dialuna awor, dia 4 di april, e clientenan di winstbelasting por pasa busca nan pakete na Departamento di Impuesto. E paketenan ta contene e formularionan di declaracion di aña 2015, esta un formulario di declaracion provisional (voorlopige aangifte) y un formulario di declaracion definitivo (definitieve aangifte).
Na unda por busca e pakete?
Por busca e pakete na Departamento di Impuesto na Camacuri, na e local mas pabou banda di unda ta busca plach’i number di auto. Pa acelera e proceso di entregamento di e pakete, ta conseha pa trece un copia di e extracto di registro di Camara di Comercio pa por mustra e datonan di e empresa y tambe kende ta e persona responsabel pa e empresa. Alabes Departamento di Impuesto ta pidi pa bin cu e persoonsnummer di e empresa pa asina e otorgamento por bay mas lihe.
Si cliente mes no por busca su pakete
Si cliente mes no por busca e pakete di su empresa, e por apodera un otro persona pa busc’e p’e. Den e caso ey mester duna e representante un carta di apoderacion (machtigingsbrief). E carta di apoderacion no por ta mas bieu cu un luna y e mester indica specificamente cu e ta valido pa winstbelasting. Lamentablemente Departamento di Impuesto lo no otorga un pakete si no tin e carta di apoderacion.
Procedura pa otorgamento di pakete na un consehero
Pa e conseheronan cu tin mas cu 10 cliente, a haci un apelacion pa nan manda nan lista di cliente no mas laat cu dia 1 di april 2016. Di e conseheronan cu a manda un e-mail Departamento di Impuesto ta preparando e paketenan, pero e paketenan no lo wordo entrega na e consehero, tanten cu tur e cartanan di apoderacion ta entrega na Departamento di Impuesto. Ora tur cos ta na ordo Departamento di Impuesto lo informa e consehero ki dia e por pasa busca e paketenan di su clientenan.
Departamento di Impuesto ta haci un apelacion na tur cliente y consehero pa di awor caba cuminsa haci palabracion ken ta busca e pakete y eventualmente prepara e carta di apoderacion pa no bin confusion ora di busca e pakete.
Manera ta conoci, e ley di winstbelasting a cambia recientemente y ta sumamente importante pa e clientenan tene na cuenta cu e ultimo dia pa entrega e declaracion y haci pago di e belasting ta dia 31 di mei 2016.
Pa e clientenan cu ta mantene e aña economico no igual cu e aña calendario, mester consulta e website di Departamento di Impuesto pa mira e fechanan final pa entrega e declaracion y haci pago.
Gerencia di Departamento di Impuesto
1 di april 2016


text:
Boeli van Leeuwen
E outor Kurasoleño Boeli van Leeuwen a yega di bisa: ‘Ora Hulanda ta kuminsá hunga ahedres ku nos, nos ta hunga dam ku nan. Anto e ora ei nos semper ta gana’.
Wél, si nos no por haña manera pa kambia Hulanda su mente alsnog, e biaha aki nos lo haña un sapatu seku seku, es desir nos ta bai pèrdè.
Nos ta bai pèrdè den e aspekto humano. E Laso Direkto por a bira kuminsamentu di un relashon nobo entre e hende Hulandes-Europeo i e hende Hulandes-Karibeño. Pero esei no a keda materialisá den e último akuerdo ku Hulanda. Al kontrario, ku firmamentu di e último lista di desishon dia 20 di novèmber 2008 e relashon aktual amargo di amor i odio a keda reforsá un biaha mas. E dia ei Boneiru mes a yuda Hulanda sera nos bèk den Statüt, sabiendo ku esei ta nifiká desigualdat entre e ser humano Boneriano i e ser humano Hulandes-Europeo.
E dia skur ei den historia di Boneiru, Hulanda tambe a pèrdè. Kon por ta otro? Ora un ta hunga ahedres i e otro ta hunga dam, tur dos mester pèrdè. E relashon di amor i odio por a ser transformá den unu di hustisia i union, pero e chèns ei a bai pèrdí (a ménos ku ainda nos por logra konvensé Hulanda pa kambia e último akuerdo di 20 di novèmber 2008).
Dia 14 di dezèmber 2008 Komishon pro Hustisia a organisá un Manifestashon den Parke Wilhelmina banda di e Banki di Igualdat i Rekonsiliashon den forma di un Konferensia di Mesa Rondó alternativa. A dialogá públikamente riba e tema di ‘Desigualdat den Boneiru Nobo’. Voz di Boneiru a transmití e diálogo bibu i direkto. Riba e foto d.r.p.d. Sr. Rafael Santana, moderador (Komi-shon pro Hustisia), Sr. Eugène Godfried representando Kòrsou (direktor di ‘Plataforma Reforma Agrario’, Pader Rudy Lampe representando Aruba (miembro di Staten di Aruba) i Michiel Bijkerk, representando Boneiru (Komishon pro Hustisia).
Foto: Luz Santana
Hulanda tambe a pèrdè
Kisas Hulanda ta pensa awor: ‘Anto kiko?’ Pasobra di un punto di bista kòrtiku, e sistema akordá ta barata i ta duna Hulanda hopi poder pa gobèrná Boneiru na su manera. Pues Hulanda ta kere ku nan a gana. Pero nan ta kiboká. Si bo no ta gana kurasón di un hende, bo no a gana nada. P’esei Hulanda su ‘viktoria barata’ ta unu fiktisio. Si nan no ta kambia e akuerdo alsnog pa trese igualdat, nan lo mira ku tempu ku nan a kometé un eror.
No ta intenshon di ARCO pa usa palabra duru. Tira kulpa i palabra duru no ta solushoná problema. Pero nos ta obligá pa sikiera un biaha bisa presis kiko a pasa pa tur hende komprondé. E lokual ku Boneiru a firma na Hulanda dia 20 di novèmber 2008 ta un sistema di ‘apartheid na distansha’. Kòrda bon, Boneiru mes a firm’é! Nos mes a disidí di schuif nos dignidat un banda. Nos a hasi’é pa miedu i un par di kos material. Pues, si nos kier tira kulpa, nos mester duna Hulanda mesun tantu kulpa ku nos mes. Tantu Hulanda komo Boneiru a faya.
Hulanda komo partner mas grandi, mas mundano i mas pudiente mester a sa mihó. Nan mester a komprondé ku e prinsipio di igualdat di nan propio Konstitushon -- asta promé artíkulo di nan Grondwet! --, no por wòrdu violá. Pero, nan a viol’é tòg, hinkando un artíkulo den Statüt ku ta hasi’é posibel pa hasi distinshon esensial, es desir, distinshon grandi, entre e ser humano bibando na Hulanda i e ser humano bibando na Boneiru.
Hulanda mester a komprondé ku e úniko palabra Hulandes ku a penetrá den tur idioma rònt mundu ta ‘apartheid’, anto ku nan mester a evitá di tur manera ku e mancha ei lo por a sigui plama. Pero nan a lag’é plama tòg. Ta p’esei dia 20 di novèmber 2008 ta un dia skur den historia di Hulanda tambe. Ta p’esei Hulanda tambe a pèrdè.
Kobardia di Boneiru
Di otro banda nos mester wak den spil. Si Hulanda ta trata nos komo ‘mitar hende’, ta keda na nos pa nos aktuá komo ‘hende digno, kompleto i sigur di su mes’. Nos no a hasi esei. Ku wowo hanchu habrí delegashon di Boneiru a akseptá e sistema di ‘apartheid na distansha’ ku Hulanda a prepará pa nos kuidadosamente.
Un tiki preshon di Hulanda tabata sufisiente pa nos sukumbí i firma algu ku humanamente no ta defendibel. Sugerensia di Sr. Michiel Bijkerk pa wanta un ratu i envolví Komishon Europeo a keda rechasá sin hopi konsiderashon. Den un purá i bou di preshon Boneiru a firma, bendiendo dignidat di pueblo i di nan mes.
UPB usando tur sorto di ‘spin’ awor
Naturalmente, UPB ta defend’é awor. Ta nan mes a firm’é. Pero lo no dura hopi pa e pueblo komprondé kiko a pasa di bèrdat. Loke a pasa -- ta duel nos di bisele – ta kobardia. Hulanda su arogansia tabata mes grandi ku nos kobardia. Ta p’esei dia 20 di novèmber 2008 ta un dia skur den historia di Boneiru. I ta p’esei Boneiru a pèrdè. Úniko speransa awor ta pa nos konvensé Parlamento Hulandes pa kita e mancha ei. Ban spera.
Ta p ései nos mester ta habrí awor i stòp di hunga wega. Si bo kier logra algu ku Hulanda, bo no mester hunga dam ora nan ta hunga ahedres. Bo mester papia ku nan na nan manera. Ora bo ta negoshá ku Hulanda, bo mester ta kla i franko for di kuminsamentu. Nan mester sa delantá kiko ta bo ‘breekpunt’, anto bo no mester desviá for di bo ‘breekpunt’ tampoko. Dignidat di nos pueblo mester tabata nos ‘breekpunt’, pero Hulanda a sinti mesora ku nos no tabata serio den esei. Anto p’esei tabata asina fásil pa nan pasa e fast-ball di apartheid pa nos i bèrguensa pa nos i pa nan mes tambe.
Komishon pro Hustisia
Pa splika bon kla kiko realmente a sosodé, Komishon pro Hustisia a traha algun bòrchi pa tapa teksto di artíkulo 1 di Grondwet Hulandes riba e Banki di Igualdat i Rekonsiliashon. Riba e bòrchi nos a pone teksto di e realidat aktual:
‘TUR HENDE NA TERI-TORIO HULANDES (DI BES) TA HAÑA UN TRATO DESIGUAL DEN KASONAN IGUAL’.
Pues nèt kontrario na art. 1 di Grondwet Hulandes. Sin e bòrchinan aki, e Banki ta duna un idea eróneo. Pasobra lo no tin igualdat por lo pronto. Lo no tin rekonsiliashon tampoko por lo pronto.
Nos ta spera ku gobièrnu lo duna pèrmit pa laga e Banki para kaminda e ta aworaki, pa dos motibu: pa ekspresá realidat di e deal aktual i pa keda komo speransa ku den futuru nos por kita e bòrchinan, ora tur siudadano di Antia i Aruba a logra rekonosementu komo ser humano igual den un Reino Hulandes Nobo i Uní.
Kiko awor?
Tantu Hulanda komo Boneiru a hasi fout. Kometé eror ta humano. Por lo pronto e deal ta un hecho kumplí. Nos mester wak dilanti. Kon nos por drecha e fout? Kiko nos por hasi pa sigui bai dilanti?
Pa kontestá e preguntanan aki, mester opservá na promé lugar ku e deal ku Hulanda sigur tin su puntonan positivo tambe. No ta asina ku tur kos ta malu. Pa e kosnan positivo aki nos mester gradisí Hulanda i nos delegashon. ‘Count your blessings, not your losses’, nan ta bisa na Ingles. I asina e ta. Pero esei no ta nifiká ku nos mester keda sin drecha e fout!
Na promé lugar, Komishon pro Hustisia lo tuma kontakto ku Parlamento Hulandes i Komishon Europeo pa wak si por drecha e fout ainda a korto plaso.
Pero asta si Komishon pro Hustisia por logra esei, esei no ta kita ku, segun ARCO, mester lanta un partido kompletamente nobo. Un partido ku karanan nobo i hóben. No ta nada si algun hende di mas edat tuma liderato pa lant’é, pero nan mester keda pa algun aña so pa guia e hóbennan ku mester bira e lidernan di e partido nobo aki.
Un partido ku lo inkluí tur hende ku ta biba na Boneiru, tantu Boneriano komo Latino-, Hulandes- i Merikanonan. Un partido desidido pa drecha e fout ku UPB a kometé. Un partido habrí ku ta ekstendé su man pa Hulanda, pero bou di kondishon no-negoshabel di igualdat.


text:
Kico bo mes por haci pa recobra bo salud?
Aruba tin un cuido di salud bon regla. Tur hende tin acceso na un dokter di cas y via un carta di dje (verwijsbrief) na e specialistanan. Tambe nan tin acceso na un hospital moderno.
Henter nos comunidad ta responsabel pa mantene e sistema di cuido medico aki, pa asina garantisa su existencia,su calidad y su desaroyo continuo den futuro. Cada ciudadano ta contribui na e sistema di cuido medico, pesey como ciudadano ta importante pa bo haci uzo di dje conscientemente.
Cada adulto ta responsabel pa su propio salud. E mayornan ta responsabel pa salud di nan yiunan. Den bida nos a pifia con nos por cuida nos salud cu varios custumber y medida crioyo, esta loke nos conoce tambe como remedi di cas.
Si nos ta sinti cu nos tin algo cu un dokter por trata miho, anto e ora ey nos tin cu bay nos dokter di cas. Tambe ora nos no sa kico pa haci, nos por dicidi di busca conseho cerca nos dokter di cas.
Realmente hopi hende sa trata varios keho y sintoma sin acudi na un dokter. Esaki nos ta yama cuido propio (na Ingles self care y na Hulandes zelfzorg). Cuido propio tambe ta encera 'e habilidad pa dicidi na cua momento bo mester bay dokter'.
E buki aki kier promove cuido propio.
Den e buki aki tin informacion valioso pa un cantidad di sintoma y malesa comun, pa asina por scoge e opcion mas adecuado for di nan.
Tin conseho:
1. Con pa reconoce e señalnan di e molester- y malesanan mas comun;
2. Tocante kico abo mes por haci pa alivia esakinan;
3. Ki ora ta consehabel pa busca ayudo di bo dokter di cas.
Ora den e buki aki tin skirbi "Tuma contacto cu bo dokter di cas", esey kiermen: comunica cu bo dokter di cas na su consultorio.
Ora den e buki aki tin skirbi 'Tuma contacto cu bo dokter di cas inmediatamente", esey kier men: no vacila, acudi mesora na bo dokter di cas of e dokter na warda si esaki ta den oranan anochi of den weekend.


text:
WILLEMSTAD.- Apénas algun dia despues ku a pone e direktora di Biblioteka Nashonal Kòrsou Frank Martinus Arion, sra. Gerda Willems riba non-aktif, ayera el a haña retiro di inmediato. Esaki a keda konfirmá pa abogado di e direktiva di fundashon di biblioteka mr. Berti Braam.
Sr. Braam a indiká ku e retiro di inmediato ta pa motibu di susesonan di djabièrnè último ku no por aseptá mas. Kiko e susesonan ta, e abogado no kier a bai den detaye.
Ayera EXTRA a publiká e notisia ku djabièrnè último a pone e direktora riba non-aktif, pendiente di e petishon di parti direktiva di e fundashon pa terminá laso di trabou kuné. Un dje motibunan prinsipal ta di un “verstoorde relatie”, ku pa basta tempu lo tin entre e direktiva di e fundashon, trahadónan pa ku señora Willems.
Aparentemente ta trata di un situashon di relashon di trabou ku kurso di añanan a keda empeorá i ku djabièrnè último a partisipá na e señora ku ta poné riba non-aktif, pendiente korte trata terminashon dje relashon di trabou kuné.
Minister Marilyn Alcalá-Wallé tambe ta papia di un relashon no sano na biblioteka ku el a heredá. Hasta e presidente di e fundashon anterior lo a tuma retiro p’e situashon deteriorá di relashon di trabou ku e direktora.
Den pasado ya kaba e direktora a haña vários atvertensia i hasta un “schorsing”. Pero djabièrnè e relashon di trabou a empeorá di tal manera, ku ayera e direktiva a duna e direktora retiro di inmediato. Kiko eksaktamente ta e “verstoorde relatie”, niun partido no ke bai den detaye.


text:
Barranquilla2018News
Mikel ta hasi historia
Prome medaya pa Aruba na Barranquilla
Mikel Schreuders ta haci historia logrando un medaya di Plata pa Aruba den e Weganan Centro Americano y del Caribe Barranquilla 2018.
Cu su tempo marca di 49.17, Mikel Schreuders ta clasifica automaticamente cu tempo A pa e Weganan Panamericano Lima Peru 2019. Es mas Mikel ta bira e prome landado di Aruba cu ta gana un medaya pa e deporte landamento. Nunca antes un atleta di landamento a gana un medaya den e Weganan CAC. Cuater aña pasa na Veracruz, Allyson Ponson tabata asina serca pero ta finalisa na un di 4 lugar den e 100m estilo liber. Na banda di esaki, Mikel ta kibra e record nacional den 100m estilo liber.
E mainta na Barranquilla, Mikel ta landa 49.80 cual tabata e di 4 miho tempo, sinembargo anochi den e final, e hoben Arubano studiando na Merca ta remata duro den e ultimo meternan pa asina finalisa na un di dos lugar bon pa e medaya di Plata.
Mas cu claro e delegacion completo tabata super contento y orguyoso di e prestacion unico aki. E medaya aki ta uno cu Mikel a traha duro pe. Dos siman atras tambe e la logra medaya di Plata den e CCCAN 2018 teni na Aruba mes. Medaya di Oro na Barranquilla a bay pa e Dyllan Carter di Trinidad & Tobago.
Pabien Mikel. Aruba no por ta mas orguyoso dibo.


text:
ORANJESTAD (AAN): E caso recien na unda pashent y e agente a perde su biba ta doloroso pa ambos famia. Ayera mainta mesa di redaccion a ricibi yamada di mama di pashent cu a perde su biba.
Tabata duro pa scucha con un mama cu hopi verdriet di locual a sosode a expresa su dolor.
El a expresa con el a yama SPD pa yudanza. Ora cu personal a presenta nan a dune 4 pildo e tin di pone esaki riba su lenga. E mama a pidi pa pasa su yiu angua cual ta pone e yiu calma mas lihe y bira mas trankil. Hasta el a pidi pa nan intern’e den PAAZ.
Desde 2001 e ta luchando cu e yiu y locual a duna hopi verdriet tambe cu den cierto media a wordo publica cu e yiu tabata cera den KIA.
E mama ta desmenti esaki categoricamente. Nunca su yiu a bay cera den KIA, e mama a laga sa finalmente bisando cu su yiu ta sufri di Schizofrenia.


text:
Encuanto proyecto local di derecho di mucha
ORANJESTAD (AAN): Siman cu a pasa Cineasta Juan Francisco Pardo di Fundacion CINEARUBA a atende na un encuentro cu UNICEF na Sint Eustatius tocante un proyecto local di derecho di mucha.
Tanto Aruba, Corsou, Bonaire, Sint Eustatius, Saba y Sint Maarten ta participando na e proyecto aki cu ta un festival di cine cu e obhetivo pa siña e muchanan tocante nan derechonan.
E ‘Unicef Children’s Rights Film Festival’ lo uza creatividad pa haci e muchanan conoce nan derechonan. Alumnonan di scolnan basico lo dibuha loke pa nan e derechonan ta representa.
E dibuhonan aki lo wordo exhibi y despues di selecta un ganador di cada scol, señor Pardo den su rol como ‘filmcoach’ lo traha un script conhunto cu e klas a base di e dibuho selecta y di aki lo filma e pelicula.
Total lo tin cuater pelicula cortico cu lo competi durante e ‘Unicef Children’s Rights Film Festival’ local.
E ganador di Aruba lo competi conhunto cu e ganador di Corsou y Sint Maartin durante Curaçao International Film Festival Rotterdam na april 2018.
E proyecto lo inicia na januari. Pa mas informacion tocante e proyecto aki por bishita e pagina http://www.krff.nl/


text:
Atencion: un aviso pa boto chikito y biento duro lo keda na vigor te 6 pm diasabra.
Pronostico di tempo pa diabierna anochi: levemente te parcialmente nubla y generalmente seco. Den marduga y diasabra: levemente te parcialmente nubla y no ta spera awasero di importancia
Temperatura maximo 32 grado Celsius y temperatura minimo 26 grado Celsius.
Solo lo baha awe nochi 06:50 pm y lo sali mañan mainta 06:46 am.
Biento: modera te basta fuerte for di direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Condicionnan generalmente seco lo keda prevalece durante proximo 24 ora. E diferencianan di presion di aire den area di Caribe ta menguando poco poco y den curso di e fin di siman aki biento lo baha un poco. Mas aleu por bisa cu stof fini suspende den aire lo sigui limita visibilidad un poco den proximo dia of dos.
Condicion di lama:
Olanan di lama lo ta for di direccion oost cu haltura di 5 te localmente 8 pia; e olanan di mas halto lo ta na costanan oost, noord te noordwest di e isla. E avisonan pa boto chikito y biento duro ta keda na vigor te mañan atardi 6’or. Sinembargo, ocupantenan di boto chikito mester
sigui procede cu cautela riba lama habri.
Temperatura di superficie di lama: 25 grado Celsius.
Fenomenonan special: ningun
Potencial di awasero pa proximo 24 ora: 1 mm of menos
Registracion di temperatura (Celsius) y awasero (mm) den ultimo 24 ora:
Airport max 31 / min 26 / 0.0
Pronostico di tempo pa sobra di fin di siman:
Levemente te parcialmente nubla y generalmente seco. Biento lo ta for di direccion oost y modera te basta fuerte; den dia fuerte te duro den rafaga;
temperatura max / min lo ta: 32/25


text:
ORANJESTAD (AAN): Pa hopi Arubiano, tabata un orguyo grandi ora cu Diadomingo durante e ceremonia di despedida pa Copa Mundial Rusia 2018, cu diripiente e cantante di Puerto Rico, Nicky Jam a cuminza canta e cancion X (“Equis”).
E cancion aki, “X” a wordo traha pa Nicky Jam y J Balvin di Colombia, y a wordo co-produci pa e talento di Aruba, esta Jeon. E otro producer ta Afro Bros.
DIARIO a tuma nota cu hopi hende riba social media a expresa nan orguyo, satisfaccion, y nan aprobacion cu un cancion di un Arubiano a resona via speakernan di Stadion Luzhniki na Moscu.
Ministro di Cultura, Xiomara Maduro ta uno cu inmediatamente a emiti un mensahe, undael a mustra con e composicion di Jeon a zona den mundial. E ta mustra aki cu Aruba ta orguyoso di Jeon.
Ademas di e cancion “X”, Nicky Jam a canta tambe e cancion cu a bira e ‘cancion oficial di Mundial”, esta “Live it Up”. El a canta esaki riba escenario mey-mey di Luzhniki hunto cu e cantante di Kosovo, esta Era Istrefi, y tambe cu e cantante/actor Mericano, Will Smith.
Nicky Jam di 37 aña di edad a subi escenario bisti cu un shirt cu e cara di J Balvin riba dje imprimi.
DIARIO ta felicita Jeon, cu un cancion di dje a resona rond mundo pa miyones di hende, y canta pa Nicky Jam.


text:
Actividadnan di Festival di Buki pa Mucha 2018 ta den luz di e tema ‘Amistad’. Pa comunica e tema bon cla na tur scol y mucha ta scohe un lema cada aña.
E aña aki e lema ta ‘Amistad! Traha storia hunto... Esaki ta un tema cu por haci hopi cu ne y biblioteca ta pidi tur hende cu ta traha cu mucha pa ta creativo den duna contenido na e tema.
Inspiracion pa haci algo cu e tema tin hopi y biblioteca ta ofrece tayer na maestronan di scol basico con pa traha cu e tema aki den buki, contamento di storia y otro expresion. Docentenan interesa pa participa na un tayer por registra prome cu dia 31 di augustus. Workshopnan ta tuma lugar di dia 17 pa dia 20 di september, di 3or pa 5or di atardi na biblioteca na Playa. Di cada scol cu ta participa na e festival di Buki pa mucha 2 docente por participa na un tayer. Registracion por cerca sra. Michelle Thiel-Roos, [email protected] of tel. # 582 1580.


text:
KOMUNIKADO DI KUERPO POLISIAL KÒRSOU
329 / 2018
9 ougùstùs 2018
Trabounan di Tim di Mantenshon di Òrdu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Resientemente e Tim di Mantenshon di Òrdu di Kuerpo Polisial Kòrsou a keda reforsá pa
kumpli ku tareanan netamente pa kombatí aktonan ilegal riba nos isla.
E Tim aki ta sali kaya diariamente i ta pone hopi atenshon riba krímennan ku tin un impakto
grandi i di molèster den nos sosiedat.
E ta konsentrá riba prevenshon di echonan kastigabel pero ta aktua di forma represivo na
momentu ku esei ta nesesario.
Den lunanan ku ta tras di lomba, e tim aki a sòru pa mas visibilidat polisial riba kaya i tabata
respondé inmediatamente riba insidentenan.
Di e manera aki tabata logra hasi hopi detenshon práktikamente al instante.
Pa mantené i sigui oumentá e trankilidat aki, tabata nesesario pa reforsá e tim aki ku a keda
enkargá ku kòntròlnan hopi dirigí.
Na mes momentu, polisnan últimamente ta konstatá un tendensia kresiente di agreshon
tantu verbal komo físiko kontra di nan, na momentu ku nan ta ehersé nan trabou.
Ku sierto regularidat palabranan di menasa i ofensa ta kai den direkshon di miembronan di
kuerpo polisial i tin asta siudadanonan ku ta bai dje leu ei ku ta bringa ku polis.
Polis tin un responsabilidat grandi i serio na komunidat miéntras komunidat ta konfia den
un kuerpo íntegro, ehemplar i ku ta demostrá rèspèt.
Ta ku e mensahe ei tambe e polis ta subi kaya pa hasi su trabou ku honor pero tambe ku
determinashon.
Di otro banda, polis ta spera tur kolaborashon di komunidat, pa traha i yuda hasi di e pais
aki unu ‘bibabel’ pa nos tur. Bou di ningun sirkunstansia agentenan polisial ku ta yamá pa protekshon i seguridat di tursiudadano, lo sinti nan mes intimidá ni lo basilá pa aktua ku man duru pa logra establesé òrdu i trankilidat serka esnan ku no ke aportá na esaki.
Kuerpo Polisial ta konta ku koperashon di tur hende durante di e kòntròlnan ku tin komo
meta, pa abo siudadano por biba trankil i sinti bo bon protehá.


text:
E di diestres Karta Habrí na Poder Hudisial
NOS HUESNAN TA KORUPTO? E pregunta aki a ser hasí den konekshon ku e serie di Kartanan Habrí aki. Nos lo kontest’é personalmente. Durante kasi 30 aña den abogasia, un solo biaha tabatin motibu pa duda. Sospecho den e kaso ei tabata ku e kontrapartido a yuda un hues haña kontakto ku prostitutanan.
No tin prueba, pues nos semper a keda ketu over di e kaso aki. Y esei lo no kambia awor. Sin prueba legal y konvinsente tur hende ta inosente. E regla aki (konosí komo ‘presumptio innocentiae’) ta konta pa huesnan tambe.
Pues nos konklushon ta: ‘Nò, nos huesnan no ta korupto’. Nos no tin niun indikashon serio ku sèn a pasa bou di mesa pa influenshá huesnan tuma sierto desishon den kasonan spesífiko. Sin e base aki, hurisdikshon real no ta posibel. Pues serka nos esei ta posibel ainda. Hopi bon!
SI TA BANDONÁ e regla aki, es desir ku mester asumí inosensia di tur hende te ora por prueba su kulpabilidat, nos ta habri porta pa fasismo. Un viktoria remarkabel pa fasismo a ser anotá na Merka, espesífikamente na e prizòn di Guantánamo. Wikileaks a publiká e akusashonnan kontra tur e detenidonan será den e prizòn aki den e asina yamá ‘Gitmo Files’. Konklushon ta ku “the overwhelming majority of the detainees are not accused of terrorism and will never be charged or tried”.
Esaki segun e revista Guardian na 2013, ku ta agregá: “(…) how can there be a presumption of innocence at Guantánamo, when even innocent men who have long been cleared remain imprisoned?” Chèk aki: http://www.theguardian.com/world/2013/nov/13/guantanamo-bay-missing-point
LAMENTABEL ta ku Poder Hudisial komo instansia nunka no a sensurá e tipo di abuso fasista aki na un forma kla y desidido. Den kasonan individual kisas, pero nos mes no a ripará hopi di esei.
Esnan ku ta kere ku no ta tarea di Korte pa sensurá gobièrnu, mester kompará nos situashon aktual ku e periodo promé ku Segundo Guera Mundial. Den un demokrasia Poder Hudisial mester kana dilanti pa para fasismo. Pero esei no a sosodé durante e periodo promé ku Segundo Guera Mundial. Y awor atrobe e no ta sosodiendo ...
Pues kisas ‘liber di korupshon’ ta enserá algu mas ku solamente keda sin tuma soborno? Kisas ta eksistí algu ku por ser yamá ‘korupshon moral’? Por ehèmpel, keda ketu ora ku tin obligashon moral pa papia pa defendé komunidat? Si ta husga Poder Hudisial den e sentido aki, e veredikto sí ta negativo.
POR EHÈMPEL, e situashon na Guantánamo. Fiskal ta rekonosé ku un kantidat grandi di e detenidonan ayanan ta inosente. Tòg nan ta keda será ketu bai. E situashon aki ta andando añanan largu kaba. Ta razonabel pa verwagt ku Korte Supremo di Merka lo a publiká un opinion hopi skèrpi over di e abuso aki y lo a sensurá gobièrnu Merikano na un forma kla y raspá. Pero esei no a sosodé.
Den algun verediktonan individual Korte Supremo sí a yega di murmurá un tiki di bèrdat, pero realmente kondená, denunsiá y oponé e abuso fasista aki, nan nunka no a hasi. Korte Supremo ta preferá di laga aktivistanan hasi esei, ku no tin e poder estatal nesesario pa por hasi esei. Huesnan ta sera nan mes den nan ‘Ivoren Toren’, es desir nan ta wak, sakudí kabes y keda ketu. Kompará e periodo promé ku Segundo Guera Mundial …
Y ora Wikileaks ta tribi di publiká e hechonan real, e huesnan Merikano asta ta kapas – aparentemente sin niun escrúpulo – pa kondená hendenan manera Julian Assange, por si akaso e último aki ta kai den man di Merka.
Nos ta duna homenahe na Presidente Rafael Correa di Ecuador, kende Estados Unidos ta akusá di violashonnan di derechonan humano, pero kende siguramente ta sakando su garganta pa defendé derechonan humano di Assange.
Si huesnan ta mas kla y firme, nan por kòrta e abuso fasista den tòm, di moda ku situashonnan apsurdo manera esun di Assange lo no por surgi y sigur lo no por perdurá.
Y KON E SITUASHON TA SERKA NOS? Ta fásil pa husga Merka. Manera reporteronan na Egipto ta bisa: ‘’Tur hende tin derecho di ekspreshon liber na Egipto, basta bo ta kritiká Merka so”. Pero kiko lo pasa si abogadonan ta kuminsá kritiká nos propio huesnan?
Anto esei ta kondusí na un otro pregunta. Por ta asina ku nos huesnan Hulandes y Antiano tin prehuisio polítiko? E kontesta riba e pregunta ei tambe ta kla. E kontesta ta: ‘Sí!’ Esaki lo sali na kla den nos siguiente Kartanan Habrí.
E KARTA AKI ta terminá ku un sugerensia. Promé ku Wikileaks, hende tabata usa e simpel método di un ènvelòp den un Buzon. Djis hinka un ènvelòp – SIN NÒMBER DI REMITENTE RIBA DJE – den Buzon di un hende ku lo hasi algu ku e informashon ku abo ta haña ta importante. Mester ta informashon outéntiko sí, por ehèmpel fotokopia di dokumentonan original. E ora ei e resipiente lo por publik’é, entregá un denunsia ofisial, òf hasi algu otro.
Ki dia un Wikileaks-hues ta lanta y ta pone un ènvelòp ANÓNIMO den nos Buzon na Seru Grandi #80?
Golden Meand Society,
Michiel Bijkerk, abogado,
Bonaire, 10 dezèmber 2015


text:
Chofer burachi coriendo auto pa loco y bao influencia a ocasiona un accidente basta serio
Diadomingo madruga a drenta informe diun accidente cu hende herida banda di George Cycle Center riba L.G. Smith Blvd., mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chofer di e Toyota Altezza coriendo den un forma irresponsable tabata pasando auto y ora trafico contrario tabata bini ela purba drenta bek pero e auto cu e kier a pasa tabata coriendo bay trankil pasobra e ta un dama bayendo su trabao pero e velocidad di e Altezza tabata asina halto cu a bay dal tras di e Kia Picanto pone desvia bay dal riba e cura di Aruba Ports Authorities. Debi na e impacto aki e dama chofer a resulta herida. Na yegada di e ambulans nan a atende e dama, E chofer a ser someti na un control di ebriedad y esaki a supla (over di 825 Ugl.) cual ta hopi mas halto cu loke ta ser permiti pa ley. Polis a detene y a hibe na warda di polis pa encarcela.


text:
Huidige artikelen
Artikelen uit oktober 2017
16-10-2017 - Diamars e orario di servicio na cliente lo ta diferente
ORANJESTAD – Departamento di Impuesto ta participa cu su orario di servicio na publico lo ta diferente diamars, dia 17 di oktober 2017. Esaki debi na un reunion interno pa e personal.
Diamars lo duna servicio na publico te cu 10 ... Lees meer...
16-10-2017 - Plachinan di number nobo cuminsando cu A-72001 a yega y ta cla pa wordo entrega
Mester trece recibo di pago y comprobante di permiso pa traha plachi propio
Lees meer...


text:
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l, 9 di òktober 2018.
Kompilá: djaluna 8 di òktober 2018, 05:00 o.l. (09:00 UTC)
Tempu: Por lo general parsialmente nubla ku chèns pa un áwaseru lokal.
Temperatura máksimo lo alkansá 33 ºC i temperatura mínimo 26 ºC.
Solo ta sali 06:25 i ta baha 18:21 o.l.
Bientu: For di un direkshon ost i generalmente moderá; forsa 3 te 4 (12 te 30 km/ora, 7 te 16 nudo). Prinsipalmente den posibel áwaseru, de bes en kuando basta fuerte te fuerte den ráfaga: forsa 5 te 6 (31 te 50 km/ora, 17 te 27 nudo).
Situashon general: Un ola tropikal tabata situá awe mainta riba parti oriental di Área di Karibe i ta moviendo den direkshon wèst. Ta antisipá ku e sistema aki lo yega nos region mas lat awe nochi i dor di esei nubianan lo bai oumentá. Espesialmente durante di mardugá i mainta algun di e nubianan aki lo generá un par di áwaseru ku lo kai riba parti di nos isla.
Kondishon di laman: Trankil te moderá ku altura di ola entre di 0.5 i 1.5 meter (2 pa 5 pia).
Sistemanan signifikante di wer tropikal: Tormenta Tropikal Leslie tabata situá ketu bai riba e parti sentral di Osean Atlántiko Nort i ta moviendo den direkshon ost sùitost. Tormenta Tropikal Michael i tabata ubiká serka di e península di Yucatán, México. E dos sistemanan aki no ta un menasa pa Kòrsou.
Fenómeno spesial: Ningun.
Perspektiva te djarason mainta: Por lo general parsialmente nublá i lokalmente lo kai algu di áwaseru durante di mainta.
Meteorólogo: Luciano.
E próksimo boletin di tempu lo wòrdu publiká djaluna 11:00 o.l. (15:00 UTC).
.
.
.
.


text:
DEN HAAG – “Actitud indigno pa un minister di Asuntonan Exterior’, asina OCan ta yama e pronunciamentunan di minister Stef Blok (VVD) tocante Surnam i e comunidad multicultural. E fundacion na nomber di comunidad Caribense ta exigi despensa i un combersacion cu gabinete.
Siman pasa Blok, durante un encuentro priva a bisa cu e no conoce niun pais cu un comunidad multi-etnico òf multicultural caminda ainda e poblacion original tambe ta biba i caminda ta biba hunto pacificamente. Ademas Blok a yama Surnam un ‘failed state’ i el a bisa cu ‘probablemente ta genéticamente determina cu nos no por haña un bon contacto cu hende cu nos no conoce.’ Despues e minister ta bisa cu el a uza palabra muchu skerpi i cu ta duel e cu el a ofende hende cu e actitud aki’.
‘Pidi despensa no por camufla e falta di conocemento i nocion historico di e minister aki’
No obstante e despensa di Blok ainda e indignacion ta grandi, na Corsou tambe. E minister Curasoleño di Salubridad, Suzy Camelia-Römer por ehempel ta puntra su mes ‘con por ta cu un minister di Asuntonan Exterior, di un reino cu ta consisti di cuater pais cu un comunidad multi-cultural, por yega na pronunciamento asina?’ “Corsou so caba ta consisti di un mezcla di etnicidad, cultura i religion cu tur ta biba hunto den harmonia”, Camelia-Römer ta bisa. “Ta obvio cu tin un falta di conocemento cultural i historico cerca Blok, pidi despensa no por camufla esaki i pesey ta miho e baha como minister.”
'Nos a keda babuca i nos ta puntra nos mes si e por sigui como minister’
Presidente di OcAN, John Leerdam, tin pregunta tocante e aptitud di Blok riba e posicion aki: “Nos a keda babuca i nos ta puntra nos mes si e por sigui como minister.” E fundacion ke un combersacion cu gabinete hulandes. Nos ke sa ta con nos ta bay sigui hunto awor. Tur loke a logra den e ultimo 75 añanan cu e pronunciamentonan aki a kibra.”
Ret Karibense Autor: Natasja Gibbs
DEN HAAG – Hulanda ta mucho dividi riba cambio di orario entre tempo di zomer of winter den sentido cu kier scohe den un di e dos temponan pa hacie permante. Asina fuentenan na Den Haag ta bisa segun e portal Algemeen Dagblad (AD). Como tal tin informacion cu mayan despues di e conseho di minister, gobierno Hulandes lo anuncia cu pa awor no ta bay dicidi si Hulanda ta cambia pa sea e orario di zomer of winter. E proposicion ey tabata riba mesa debi na e forma practico cu esaki por nifica pa e pais. “Pa un decision asina crucial, ta mucho tempran” ta loke cu e gabinete lo bisa diabierna despues di nan reunion, debi cu Hulanda ta mucho dividi riba e tema.
DEN HAAG – Durante di un serie di encuentronan Arubahuis a presenta e team di mentornan nobo na e grupo di studiantenan cu ta den nan prome aña. Alabes a tuma despedida di e mentornan cu tabata encarga cu e regionnan. Na e ocacion aki e studiantenan pa e region di Groningen y Leeuwarden a cera conoci cu nan mentor nobo Donna van Heukelem-Kock. Den e caso di Arnhem, Nijmegen y Wageningen e mentor nobo ta Yuraima Henriquez-Rodulfo. E studiantenan den e region di Utrecht tambe a cera conoci cu nan mentor nobo den persona di Omar Besaril. Finalmente dos mentor nobo pa e region di Den Haag, Delft y Leiden a keda introduci kende nan ta Solange Quandus y Shahaira Brokke.
DEN HAAG – E staf di e Comision Permanente pa Asuntonan di Reino di Tweede Kamer a haci un bishita di cortesia na Arubahuis. E delegacion a consisti di Griffier Tim de Lange, adjunct-griffier Annemarijke de Vos, in-formatiespecialist Kim van Velzen, commissie-assistent Djamila Khoda-baks y kenniscoördinator Jacob Pot. Esaki ta pa prome biaha cu e staf completo di e Comision di Tweede Kamer ta haci un bishita na Arubahuis.
DEN HAAG – Cas di Aruba ta pone hopi enfasis riba e preparacionnan cu nos hobennan cu ta pensa di bin studia na Hulanda tin cu haci pa por tin un experencia positivo y exitoso ora nan yega Hulanda. Manera e responsabilidad di cada studiante pa busca un camber. Nos ta na luna di november caba y pesey ta importante cu e studiante cu pa otro aña kier bin Hulanda cuminsa inscribi pa un camber. Pa e alumnonan den vóór- examenklas (Havo4, VWO5 y MBO3) y cu tin pensa di bin studia tambe por inscribi caba. Haciendo esaki na tempo e chens ta hopi grandi cu e studiante por haña un camber pagable y mas conforme su gusto ora cu e jega Hulanda.
HILVERSUM/ ORANJESTAD – E situacion di Venezuela y su relacion cu Aruba un biaha mas a bin na bista e siman aki durante un programa di television Hulandes, Zembla di BNNVARA riba NPO2 . E programa cu a pasa diaranson anochi ora di Hulanda a trata e tema di refugiadonan Venezolano yegando e islanan di Reino Hulandes den Caribe, particularmente Aruba y Corsou. Den e programa aki, loke a hala atencion ta e declaracionan di prome minister di Aruba Evelyn Wever riba e tematica, y su comentario riba e consul ‘nobo’ di Venezuela, Carlos Mata Figueroa.
AMSTERDAM – E futbolista professional di Aruba Denzel Dumfries a participa den su prome session di entrenamiento cu e ekipo nacional di Hulanda e siman aki. E mes a mustra di ta contento cu esaki, y a ubica e potretnan corespondiente riba su pagina di Facebook.


text:
LIMBURG, Hulanda- Un persona a perde su bida y tres otro a resulta gravemente herida, ora nan a wordo gedal door di un autobus. Esaki a sosode na nan salida di e popular concierto aki.
E incidente a tuma luga den oranan trempan di mainta, durante e popular festival Pinkpop cu ta wordo celebra den e provincia di Limburg, zuid di e pais. E incidente a tuma luga oranan despues di e presentacion di e cantante Bruno Mars, cu a cera e di tres y ultimo dia di e festival.
E sospechoso, un homber di 34 aña di edad procedente di Heerlen, ta wordo busca door di polis.
Mas laat, a drenta e informe cu e homber cu a dal e cuater personanan aki a dialuna mainta a yama polis y a entrega su mes. El a wordo deteni na Amsterdam, según informenan policial.
“Lo tin mas claridad ariba e posibel motibonan despues di interogacion. No ta descarta un atentado”. Asina fiscal Daniele Weymar a informa.
Fuente: ANP


text:
LA PAZ, Bolivia- Un explosion den un mina na Bolivia a laga al menos shete morto y mas di 15 herido. E suceso a keda registra diaranson den e localidad di Huanuni den e departamento di Oruro, na 130 km di La Paz. Esaki a keda confirma tambe pa e minister di e gobierno Boliviano, Carlos Romero.
“Pa 4 or di marduga, na momento cu e trahadonan tabata drenta e mina pa cuminsa cu nan trabaonan cotidiano, a tuma luga un explosion cual según informenan a causa morto di shete persona”, e minister a informa.
Di su parti, Felipe Martinez, e alcalde di Huanini, a indica na Radio Fides cu e “saldo di e explosion ta di ocho persona morto”, y el a señala cu e causa probabel di e desastre aki ta door cu’n truck cu tabata hibando explosivonan a bolter pa despues explota.
Cerca di cuarenta persona tabata den e interior di e mina na momento di e accidente. E heridonan a wordo transporta pa hospital di Oruso, mientras cu gobierno a manda un comision na e luga pa investiga. E comision ta conforma pa tecniconan den explosivo.
Fuente:https://actualidad.rt.com


text:
Kòrsou ta nombra e veterano di turismo Paul Pennicook komo Direktor General/CEO di Tourism Development Foundation
E fundashon ta anunsiá liderazgo nobo, preparando pa futuro kresementu
WILLEMSTAD – 11 di òktober 2018 – Curaçao Tourism Development Foundation (CTDF) a anunsiá nombramentu di Paul Pennicook komo Direktor General/CEO entrante inmediato.
Pennicook a gradua den Maneho di Hotèl na Cornel University i ta papia ingles i spañó ku fluides. Ademas, e ta konta ku un eksperensia enorme i sumamente balioso den industria di hospitalidat, despues di a traha komo ehekutivo haltu tantu den sektor públiko komo privá na Nort Amérika, Europa i den Karibe.
Pennicook a nase na Jamaica i tin e distinshon di a sirbi na dos diferente okashon komo Direktor di Turismo di e isla. Ademas e ta e úniko ku a yega di tin puesto haltu den gerensia tantu na e famoso SuperClubs (e kadena di risòrt hamaikino ‘all-inclusive’ ku tabata inkluí Breezes, Hedonism II i Grand Lido den nan portafolio), komo na e Sandals Resorts, di renombre mundial, den funshon di Visepresidente Ehekutivo di Unique Vacations, ku ta Sandals su divishon di merkadeo. Tambe Pennicook a sirbi komo Presidente/CEO di Couples Resorts i tabata ‘Senior’ Visepresidente di Jamaica su liña aéreo nashonal, Air Jamaica, komo esun responsabel pa e aktividatnan di merkadeo i benta.
Den su promé periodo komo direktor di turismo di Jamaica, Pennicook a supervisá un restrukturashon eksitoso ku a laga e Ofisina di Turismo enfoká mas riba merkadeo na nivel mundial. Tambe ta konsider’é e figura klave den implementashon di algun strategia ku, den tur dos periodo ku el a sirbi den e funshon ei, a hiba na un oumento rèkòrt den e kantidat di yegada di bishitante.
Den un deklarashon breve, Pennicook a gradisí Ofisina di Turismo di Kòrsou pa e konfiansa mustrá den dje ku su nombramentu komo Direktor General: ‘Mi tin masha rèspèt pa e historia largu, di henter un siglo kaba, di Curaçaose Vereniging voor de Promotie van Buitenlandse Bezoeken, i ta konsiente di e pasonan ku tantu sektor públiko komo privá a bin ta tuma den e último añanan pa oumentá e kantidat di turista ku ta bini Kòrsou. Pa mi, lo ta un privilegio di por traha ku e partnernan den sektor di turismo pa sigui edifiká riba loke ya a ser lográ’.
Mi ta enkantá di por forma parti di e tim dinámiko di turismo akí, i mi plan ta di sinta mesora ku mi koleganan di Ofisina di Turismo di Kòrsou (CTB), Curaçao Hospitality and Tourism Association (CHATA), Curaçao Ports Authority (CPA), outoridat di aeropuerto i e otro lidernan di sektor di turismo, pa tende kon nan ta mira státus di industria di turismo na Kòrsou anto kompartí mi mes ideanan ku nan. Trahando huntu, nos lo determiná kon ta e mihó manera pa hisa e kantidat di yegada di bishitante i e montante ku nan ta gasta na kada bishita.’
Pennicook a sigui bisa: ‘Di eksperensia mi sa ku kada pais ku ta dependé di turismo tin su mes retonan spesífiko. Na Kòrsou por ehèmpel, e manera ku e situashon na Venezuela ta afektando e kantidat di yegada di bishitante ta motibu di preokupashon. Un idea ta pa CTB aselerá su esfuersonan den nos merkadonan prinsipal i na mes momento purba identifiká merkado nobo i merkado ku ta kresiendo, pa asina kontrarestá e bahada den e kantidat di bishitante for di Venezuela. Mi meta ta pa Kòrsou posishoná su mes bon di tal manera ku e por benefisiá di e oportunidatnan di kresementu ku ta eksistí. E kantidat di esfuerso ku a keda dediká na krea e branding internashonal nobo di Kòrsou, ‘Sintié pa Bo Mes’ ta hasi mi trabou mas fásil i mi ta enkantá di por ta parti di e ehekushon i pa nos start sali mesora’. Asina el a konkluí.
Pennicook, kende ta kasá i tin un yu hòmber, a ser kondekorá ku e Order of Distinction (Órden di Distinshon) di gobièrnu di Jamaica pa su kontribushon i dedikashon eksepshonal na sektor di turismo.
Nota:
Potrèt sr. Paul Pennicook
=====================
Curaçao names Industry veteran Paul Pennicook, Managing Director/Chief Executive Officer of Tourism Development Foundation
Foundation announces new leadership in preparation for future growth
WILLEMSTAD – October 11, 2018 – The Curaçao Tourism Development Foundation (CTDF) has announced the appointment of Paul Pennicook as Managing Director/CEO, effective immediately.
A graduate of Cornel University, with a degree in Hotel Management and fluent in English and Spanish, Pennicook brings a wealth of experience in the hospitality industry having held senior executive positions in both the public and private sectors in North America, Europe and the Caribbean.
Jamaican by birth, Pennicook has the distinctive recognition of having served twice as Jamaica’s Director of Tourism and for being the only person to have worked in senior management positions with Jamaica’s iconic all-inclusive resorts – SuperClubs which included Breezes, Hedonism II and Grand Lido in their portfolio, as well as the world-renowned Sandals Resorts as Executive Vice President of Sandals’ marketing division, Unique Vacations. Pennicook also served as President/CEO of Couples Resorts and was Senior Vice President of Air Jamaica, Jamaica’s national airline with responsibility for the carrier’s marketing and sales activities.
Under Pennicook’s first tenure as Jamaica’s Director of Tourism, he oversaw a successful restructuring exercise which resulted in a more global marketing focussed Tourism Board and he is credited with having implemented strategies which resulted in record increases in visitor arrivals on both occasions that he served.
In a brief statement, Pennicook expressed gratitude for the confidence the Curaçao Tourist Board has placed in him with his appointment as Managing Director, “I’m respectful of the century old history of the The Curaçao Association for the Promotion of Foreign Visits and I’m cognizant of the strides that have been made in recent years to increase tourism arrivals to Curaçao by both the public and private sector. It will be my privilege to work with industry partners to continue to build on those achievements” he said.
“It is exciting to be a part of this dynamic tourism team and I plan to immediately engage my colleagues at the Curaçao Tourist Board (CTB), the Curaçao Hospitality and Tourism Association (CHATA), the Curaçao Ports Authority (CPA), the Airport Authority and other leaders of the tourism sector, to hear their thoughts on the state of Curaçao’s tourism industry and to share my views. In collaboration we will determine how best to increase visitor arrivals and visitor expenditure” Pennicook continued.
“I know from experience that all countries that are tourism dependent have unique challenges. In Curaçao for example, the effect that the state of affairs in Venezuela has on visitor arrivals is of concern. One thought is to have the CTB accelerate engagement in our primary markets while seeking out opportunities in new and emerging markets to counter the shortfall of arrivals from Venezuela. My objective is to ensure that Curaçao is positioned strongly to capitalize on growth opportunities. The careful thought that went into creating Curaçao’s new global brand, Feel It For Yourself’ makes my job easier and I’m thrilled to be a part of the roll out and for us to hit the ground running” he concluded.
Married and the father of a son, Pennicook is the recipient of the Order of Distinction (OD) from the Jamaican Government for outstanding and dedicated contribution to Tourism Sector.
Note:
Picture Mr. Paul Pennicook
.